Strategija ćorsokaka - Kosovo - Nedeljnik Vreme\n18. 9. 2003. / 12.19\nRazgovori Beograda i Prištine su na pomolu, ali na putu do konačnog rešenja stoje nepremostive prepreke\nViše od četiri godine nakon ulaska snaga NATO-a na Kosovo i "pobedničkog" povlačenja Vojske Jugoslavije, užurbano se priprema teren za početak zvaničnog dijaloga između Srbije i bivše autonomne pokrajine Kosovo koja je pod protektoratom Ujedinjenih nacija. Novi šef UNMIK-a, Finac Hari Holkeri, već pakuje kofere za put u Njujork, gde će se 23. septembra sastati Kontakt grupa, koju čine predstavnici Britanije, Francuske, Nemačke, Italije, Rusije i Sjedinjenih Država. Odatle bi trebalo da se vrati sa konačnim datumom i mestom početka pregovora, kao i sa definicijom sopstvene uloge u tom procesu. Za sada je prilično izvesno da će do prvog sastanka doći već za nekoliko nedelja, a glavni favoriti su Brisel, kao sedište EU-a i NATO-a, i Beč, kao najbliža neutralna prestonica. Nije isključeno ni da ceremonijalni početak bude na nekom trećem mestu – neki pominju London – a da se zatim nastavi naizmenično u Beogradu i Prištini. Izgleda da izvesnu ulogu u određivanju mesta ima i činjenica da je teško naći domaćine koji su spremni da delegacijama do u nedogled plaćaju smeštaj, hranu, piće i obezbeđenje. A da će pregovori biti mučni, dugi i neizvesni jedina je stvar oko koje srpska i albanska strana mogu odmah da se slože.\nSve drugo, od sastava delegacija do dnevnog reda, pod velikim je znakom pitanja. U Beogradu je ovog utorka najavljeno da će srpski pregovarački tim predvoditi Nebojša Čović, mada to do zaključenja ovog broja nije zvanično potvrđeno. Albanski politički lideri, međutim, za sada ne uspevaju da se dogovore ni oko toga da li uopšte treba razgovarati sa Beogradom. Ibrahim Rugova, kao predsednik "entiteta", kako se Kosovo politički korektno oslovljava u diplomatskim krugovima, već godinama zastupa stav da će konačan status Kosova ionako odrediti međunarodna zajednica, pa stoga Srbija nema šta da se pita. Premijer Kosova Bajram Redžepi, iz Demokratske partije Kosova koju predvodi Hašim Tači, u ponedeljak je za "Zeri" izjavio da "nije optimista" da će pregovori uskoro početi i da se "još nisu stekli uslovi". Prema Redžepiju, najpre se u kosovskoj vladi moraju usaglasiti stavovi, koje zatim treba da usvoji skupština, pa tek onda treba formirati delegaciju i poslati je na put. S obzirom na to da između Rugovine i Tačijeve stranke vlada tolika netrpeljivost da su u nekim sukobima bukvalno letele glave, čekanje da se oni o nečemu dogovore verovatno bi trajalo godinama. Ipak, ne treba sumnjati da će se kao i do sada, albanski lideri u poslednji čas povinovati zahtevu velikih sila kad im se on jednom jasno predoči.\nIbrahim Rugova i Bajram Redžepi\nKADROVI, KADROVI: Poseban problem u vezi sa sastavom pregovaračkih timova predstavlja pitanje mesta za predstavnike kosovskih Srba. Iako je Holkerijeva jasno izrečena želja da oni kao građani Kosova treba da budu uključeni u sastav kosovske delegacije, njima to po svemu sudeći ne pada na pamet. Vladika raško-prizrenski Artemije rekao je da kosovski Srbi "ne mogu biti s druge strane stola, jer njihove probleme treba da rešava Srbija". Sličan stav iznela je i Rada Trajković iz koalicije Povratak, ali je Milorad Todorović, koministar u Redžepijevoj vladi, odškrinuo vrata za učešće Srba u kosovskom timu. On je nagovestio da bi oni to mogli prihvatiti ukoliko dobiju podršku beogradske vlade, Srpske pravoslavne crkve i Povratka, te ako prethodno "razreše ličnu dilemu da li to zaista žele". S obzirom na gore navedene stavove vladike Artemija i Trajkovićeve, saglasnost dva od tri faktora biće biti teško dobiti, o ličnim dilemama da i ne govorimo. Sa druge strane, cinik bi primetio da beogradskom pregovaračkom timu verovatno više odgovara da poslovično "teški" kosovski Srbi budu sa druge strane stola narušavajući jedinstvo protivničkog tima, nego obratno.\nNi tu nije kraj kadrovskim problemima. Šef Odeljenja za pravosuđe i ljudska prava pri Koordinacionom centru za Kosovo i Metohiju Vladimir Božović najavio je da bi pregovarači morali da imaju uverenje haškog Tribunala da nisu pod istragom zbog ratnih zločina, čime je pre svega ciljao na Tačija i Ramuša Haredinaja, vođu Alijanse za budućnost Kosova, treće po snazi stranke kosovskih Albanaca. Tačijev blizak saradnik i bivši šef poslaničkog kluba Fatmir Ljimaj već je u Hagu, a Haredinaj je ozloglašen i među samim Albancima. Poznato je, međutim, da Hag takva uverenja ne izdaje, pa stoga Božovićevu ideju pre treba shvatiti kao blef nego kao uslovljavanje. Sem toga, cinični um bi opet primetio da je sa druge strane stola bolje imati potencijalnog osuđenika nego osobu sa besprekornom biografijom. Anđeli i sveci su, naime, po prirodi otporni na pritiske i neskloni kompromisu svake vrste.\nAko se za probleme vezane za određivanje sastava dveju delagacija može reći da su komplikovani, ali u načelu premostivi, za predmet dijaloga, odnosno status Kosova, važi upravno suprotno. I za Srbe i za Albance, rešenja su jednostavna i međusobno isključiva: Kosovo kao autonomna pokrajina u sastavu Srbije, kao što je definisano Deklaracijom koju je republička Skupština nedavno donela, odnosno nezavisno Kosovo u skladu sa nekoliko deklaracija koje je izglasao tamošnji Parlament. Ne treba sumnjati da će se obe delegacije, bar u početku, čvrsto držati svojih deklaracija, uprkos stavu međunarodne zajednice da su ti dokumenti neobavezujući i irelevantni. To, međutim, ne menja činjenicu da su oba nepomirljiva stava čvrsto određena nedavnom istorijom i unutrašnjom situacijom u Srbiji i na Kosovu. Sa kakvim to prtljagom, u stvari, Srbija i Kosovo, ulaze u dijalog?\nTEŠKE TORBE: Krenimo od Srbije, koja ima izvesno moralno preimućstvo s obzirom na to da je nad Srbima, Romima i ostalim manjinama pred nosom međunarodne zajednice izvršeno etničko čišćenje, a da preostalo stanovništvo živi u nekoj vrsti rezervata, opkoljeno i bez osnovnih ljudskih prava. To preimućstvo, međutim, ozbiljno je okrnjeno zločinima bivšeg režima prema Albancima tokom 1998. i 1999, kao i činjenicom da su sadašnje vlasti utvrđivanje tih zločina "velikodušno" prepustili haškom Tribunalu. Da je, na primer, pred domaćim sudovima utvrđeno ko je pobio one silne ljude i zakopao ih po Batajnici i sličnim mestima, srpska pregovaračka pozicija bi na startu bila jača. Ovako, i jedna i druga strana imaju podjednako pravo da jedni drugima nabacuju kolektivnu krivicu i duple standarde.\nDrugi problem je što deo ovdašnjeg javnog mnjenja još vidi Kosovo kao deo Srbije koji je privremeno pod stranom okupacijom, a pod okupatorima podjednako podrazumeva i NATO i Albance. Pojedini političari, ali i mediji od kojih bi se moglo očekivati da znaju bolje, godinama podgrejavaju nadu da će jedni kad-tad sami otići, a druge ćemo potom lako sami izbaciti. Oni koji bolje poznaju trenutno stanje na Kosovu – a to važi pre svega za tamošnje Srbe – ćute ili podržavaju ovu izvitoperenu sliku. Što je još gore, izgleda da politička elita, uzdrmana skandalima i opterećena unutrašnjim razmiricama, jedini faktor opšteg jedinstva vidi u kosovskoj karti, pa je spremna da je preko mere baca na sto. Kad se uzme u obzir da je sledeća godina izborna, jasno je da je spremnost srpske strane za bilo kakav kompromis minimalna, bar u dogledno vreme.\nU stvari, jedini interes Beograda u prihvatanju dijaloga sa Albancima je da formalno sedne za sto kako bi pred Zapadom delovao kooperativno.\nI albanska delegacija će putovati na razgovore sa podjednako teškim torbama. Kosovskim političkim životom dominiraju polupismeni prvoborci i samoproglašeni heroji, sumnjivi biznismeni iz dijasapore i uopšte ljudi kojima bilo kakav normalan poredak nikako ne ide u račun. Prema utisku koji se složno trude da proizvedu, za to što na Kosovu od 1999. nema posla ni struje, što privreda ne funkcioniše a zemlja se ne obrađuje, krivi su Srbi i međunarodna zajednica, a svi problemi će se rešiti čim Kosovo postane nezavisno. Pokušaji UNMIK-a da na Kosovu izgradi parlamentarnu demokratiju izvrgnuli su se u karikaturu: pošto su sve tri bitne albanske partije zastupljene u Vladi, u Parlamentu nema opozicije; umesto toga, Vlada i Parlament "glume" opoziciju UNMIK-u, prebacuju odgovornost i bave se isključivo državotvornim pitanjima za koje nisu nadležni. U tom sistemu nema ni demokratije ni demokratskog dijaloga, a busanje u grudi junačke je jedina igra u gradu. Treba dodati i to da je 2004. i na Kosovu izborna godina.\nSem toga, stiče se utisak da se albanskim liderima, uprkos složnom pokliču "Nezavisnost odmah!" uopšte ne žuri da otvore priču o konačnom statusu Kosova. A i zašto bi? Imaju predsednika, imaju Vladu i Parlament, imaju NATO da ih čuva od stvarnih i izmišljenih srpskih pretenzija, a račune plaćaju drugi. U tom smislu treba shvatiti Redžepijevu nedavnu izjavu da je početak dijaloga sa Beogradom "očigledno prioritet Holkerija, ali ne i kosovske Vlade".\nTako izlazi da je jedini "entitet" kome je iskreno stalo da se za Kosovo nađe obostrano prihvatljivo rešenje međunarodna zajednica, odnosno NATO, EU, SAD i UN, koji su umorni od izgradnje "demokratskog, multietničkog društva" na Kosovu i šire, pa pokušavaju da nađu izlaznu strategiju. Bar kako sad stoje stvari, ne treba mnogo da se nadaju da će im Srbi i Albanci u tome pomoći.


Počelo snimanje filma o jednoj od najslavnijih bitaka Vojske Srpske\n24. Jun 2020 2427\nU Sremskoj Mitrovici danas je počelo snimanje filma o proboju koridora 1992. godine koji režira novinarka Slađana Zarić i koji će na autentičan način prikazati jednu od najslavnijih bitaka Vojske Republike Srpske.\nZarićeva je naglasila da je sam princip izrade filma autentičan i zasniva se na svjedočenju ljudi koji su zaista bili učesnici svega što se dešavalo u Posavini 1992. godine.\n- Sve ono što smo godinama slušali o tome kako su se sreli Istočnobosanski i Krajiški korpus, zašto je linija fronta stala na obodnom kanalu i drugo, biće dočarano kroz sliku. Nakon "Priča sa Košara", ovo su na neki način priče sa Koridora - rekla je Zarićeva novinarima u Sremskoj Mitrovici.\nPrema njenim riječima, forma filma je priča u kojoj režiser priča šta se tih dana dešavalo u rejonu Posavine.\nHronološki priča počinje 3. marta, kada su regularne trupe Hrvatske vojske prešle most između Slavonskog i Bosanskog Broda i kada počinje užas u Sijekovcu, pogibija 32 vojnika ЈNA, te druga stradanja, sve do jedne od najznačajnijih operacija Vojske Republike Srpske - koridora života.\nZarićeva je navela da je obišla sve te lokacije gdje su se bitke dešavale - od Cera, Dervente, obodnog kanala, Kostreša, okolnih sela, nakon čega je pokušavala da u Srbiji pronađe lokalitete koji su relativno slični.\n- Da biste razumjeli neku priču i zašto je negdje front stao, zašto su stradanja bila velika, morate znati i topografiju tog terena. Zato smo sada na lokalitetima koji su relativno slični i u narednih mjesec dana ćemo pokušati i nadam se uspjeti da realizujemo ono što je ekipa RTS-a uz veliku podršku Vojske Srbije zamislila - naglasila je Zarićeva.\nOna je podsjetila da je riječ o igrano-dokumentarnom filmu u kojem učestvuju i glumci, zato što postoje dijaloške scene koje glumci treba da izvedu.\nZarićeva je istakla da se odlučila na glumce iz Republike Srpske, jer imaju autentičan dijalekat i mentalitet koji je željela da prenese na film, prenose agencije.\n- Zahvaljujući podacima Republičkog centra za istraživanje rata, ratnih zločina i traženje nestalih lica pokušaćemo da prikažemo i na kojem je mjestu koliko ljudi stradalo. Nemoguće je prikazati svaku smrt, jer je to bila ogromna bitka sa velikim gubicima, ali ćemo mnogo toga prikazati i prisjetiti se svih poginulih junaka - rekla je Zarićeva.\nUz sve pohvale oficirima koji su izveli bitku, Zarićeva je naglasila da želi da se sjeti "običnog" vojnika koji je bio na prvoj liniji fronta i dao život ili dio tijela za Republiku Srpsku.\n- U tehničkom smislu ovaj film je mnogo teži nego "Priče sa Košara", jer je ovdje kompletna vojska, tenkovi, amfibije, avioni i mnoštvo opreme, ali postoji velika volja da ovaj film završimo - poručila je Zarićeva.\nSnimanju ovog dijela filma prethodilo je snimanje svjedočenja učesnika borbe, koje je završeno u decembru i januaru.\n- Na osnovu svjedočenja napravili smo knjigu snimanja i sada mi na neki način vizualizujemo ono što su oni doživjeli. To je više od 70 sagovornika iz različitih jedinica koji su svjedočili o različitim vremenskim periodima, jer je film o periodu od oko sedam mjeseci i bavim se Derventom, Modričom, Odžakom i Brodom - navela je Zarićeva.\nOna je dodala da se film snima u koprodukciji Radio-televizije Srbije, Vojno-filmskog centra "Zastava film", odnosno Ministarstva odbrane Srbije i Radio-televizije Republike Srpske, uz tehničku podršku Republičkog centra za istraživanje rata, ratnih zločina i traženje nestalih lica.\nDirektor Republičkog centra za istraživanje rata, ratnih zločina i traženje nestalih lica Milorad Kojić rekao da se ideja za ovaj film javila kada su u Banjaluci prikazane "Priče sa Košara“.\n- Važno je da će kroz ovaj film biti prikazano veliko stradanje srpskog naroda na području Posavine, logori u Brodu, Derventi i Odžaku, te na kraju sjajna bitka koja je zaustavila sve to - poručio je Kojić.\nDirektor Vojno-filmskog centra "Zastava film" Goran Ikonić izjavio je ranije Srni da će film o briljantnoj akciji Vojske Republike Srpske, proboju koridora, biti potpuno istinita priča, bez ikakvih političkih primjesa i da će prikazati vojničku borbu kojom su spojeni istok i zapad Srpske.\nIkonić je istakao da će film radnog naziva "Koridor 92" imati ogroman istorijski značaj, jer će mladim generacijama pokazati šta su njihovi prethodnici uradili za očuvanje Republike Srpske.\nAkcija "Koridor 1992" počela je nakon što su snage HVO-a, zauzimanjem Modriče, presjekle kopneni put između zapadnog dijela Srpske i tadašnje SAO Krajine sa istočnim dijelom Srpske i Srbijom.\nTagovi: film koridor zivota\n"Zlatni suncokret" Tanji Stupar Trifunović\nSrđan Vranješ: U stripu ne smije da bude praznog hoda


Poslovna inteligencija : OpenLink Grupa\nNavigacija: Home \_ Informaciono-komunikacione tehnologije \_ Usluge \_ Poslovna inteligencija\nPrediktivna analitika podrazumeva korišćenje tehnologija mašinskog učenja (machine learning), tehnologije data mining i statističke obrade podataka s ciljem analize trenutnih i predviđanja budućih trendova. OpenLink Grupa Vam nudi usluge razvoja i implementacije rešenja za upotrebu metoda prediktivne analitike koja Vašoj firmi mogu pomoći da se brzo prilagodi novim promenama u strukturi njenog ciljnog tržišta. Koristeći ove napredne metode, pomoći ćemo Vam da izbegnete potencijalni rizik i posledice koje mogu proisteći iz nedovoljnog uvida u uzlazne i silazne trendove koji diktiraju uspeh Vašeg poslovanja.\nPre započinjanja poslovnih poduhvata bilo koje vrste, mora se stvoriti precizna slika o stanju tržišta, konkurenciji i interesovanju potencijalnih klijenata za Vašu ponudu. Posebno u slučaju velikih ulaganja, uspeh novog poslovanja se ne sme prepustiti neformalnoj, odokativnoj i nerigoroznoj analizi i tako donesenim zaključcima. Koristeći naše data mining i napredne analitičke metode koje omogućavaju savremene tehnologije, za Vas ćemo detaljno i tačno ispitati trenutno stanje tržišta i pomoći Vam da na osnovu dobijenih analiza donesete odluku koja će maksimizovati Vaš uspeh i omogućiti povratak investicije u kratkom i racionalnom roku.\nSvaki novi poduhvat koji vodi proširenju Vašeg poslovanja na nove oblasti nosi sa sobom određenu dozu rizika i varirajućeg raspona povratka investicije. Radi donošenja ispravne strateške odluke, svaki lider mora detaljno proceniti sve rizike i na osnovu moguće isplativosti osmisliti jedinstveni plan delovanja koji će ih uzeti u obzir, smanjiti ih i izboriti se sa njihovim negativnim posledicama. Usluge procene rizika koje nudimo baziraju se na naprednim metodama risk management-a, integrisanog sa sistemima poslovne analitike i zatvorenim bazama podataka — koje mogu pomoći pri identifikaciji pretnji i postavljanju preciznih prioriteta u toku sprovođenja definisanih i sa Vama usaglašenih aktivnosti.\nCRM (Customer Relationship Management) je izuzetno bitna komponenta Vašeg poslovanja koja Vam potencijalno može doneti veliku prednost nad konkurentima. CRM rešenja će Vam pomoći da bolje optimizujete i razumete interne i eksterne procese koji su suštinski važni za rast i razvoj Vaših grupa klijenata. U okviru CRM rešenja, bavimo se automatizacijom prodaje (Sales Force Automation), automatizacijom marketinga i automatizacijom servisiranja klijenta koristeći naprednu analitiku i opportunity management pristup koji osigurava optimizaciju Vaše interakcije s klijentima. OpenLink Grupa Vam nudi razvoj i implementaciju CRM rešenja prema Vašim potrebama.\nERP (Enterprise Resource Planning) rešenja predstavljaju poslovne informacione sisteme za mala, srednja i velika preduzeća koji pomažu u poslovanju s ciljem jasnog definisanja načina i procedura kada je u pitanju korišćenje resursa. Primena ERP rešenja može da doprinese značajnom poboljšanju kvaliteta proizvoda i usluga. OpenLink Grupa Vam nudi integraciju ERP modula u Vaš postojeći informacioni sistem i optimizaciju poslovnih procesa, kao i razvoj i implementaciju ERP komponenti prema Vašim zahtevima. Prilikom integracije posebnu pažnju posvećujemo izboru paketa i modula i prilagođavanju i kalibraciji softverskog rešenja. Pored toga, bavimo se i održavanjem ERP rešenja i monitoringom kritičnih tačaka ključnih komponenti infrastrukturnog sistema.


Milojević: Da vidimo gde smo... - Admiral Bet SPORT\nMilojević: Da vidimo gde smo…\nNemanja Đorđević Posted on 15. marta 2019. 11:15 15. marta 2019. 11:30\nTrener Mega Bemaksa Dejan Milojević nada se da će se njegov tim pokazati u pravom svetlu protiv Crvene zvezde na oproštaju od ABA lige ove sezone.\nIgramo poslednju utakmicu u ABA ligi ove sezone, protiv izuzetno kvalitetne ekipe Crvene zvezde koja je do sada imala samo jedan poraz u regionalnom takmičenju. Uz agresivnu odbranu i dobru energiju, pokušaćemo da se prikažemo u što boljem svetlu, a utakmica će biti i prilika da vidimo gde se nalazimo u odnosu na najkvalitetnije ekipe u ligi.\nUtakmica 22. kola ABA lige između Crvene zvezde i Mege igra se u subotu u hali "Aleksandar Nikolić" od 19 sati, a kapiten Mege Branislav Ratkovica kaže da će saigrači i on pokušati borbenošću da nadomeste razliku u kvalitetu.\nUtakmica protiv Crvene zvezde je za nas poslednja utakmica ove sezone u ABA ligi. Daćemo sve od sebe da ih iznenadimo, sigurno su kvalitetnija ekipa od nas, ali pokušaćemo da razliku nadomestimo velikom borbenošću i agresivnošću, posebno u odbrani.\nŠampion Srbije još ranije je obezbedio prvo mesto pred plej-of i prednost domaćeg terena.\nTagovi : aba, aba liga, crvena zvezda, mega bemaks\nJokić: Svi su navijali za mene, ovo je za njih


Novi Sad, 10. Februar 2010. PR Objave: Saopštenje -\nGrupa studenata, diplomaca, Prirodno-matematičkog fakuteta s Departmana za geografiju, turizam, hotelijerstvo i gastronomiju organizovala je "Faraon bar" tematsko veče. Uspešno i na veoma kreativan način predstavljena je Egipatska tradicija, kultura i mitologija. Cilj ove večeri je bio promocija turizma, animacije i humanitarnog rada.\nGrupa studenata, diplomaca, Prirodno-matematičkog fakuteta s Departmana za geografiju, turizam, hotelijerstvo i gastronomiju organizovala je "Faraon bar" tematsko veče. Uspešno i na veoma kreativan način predstavljena je Egipatska tradicija, kultura i mitologija.\nCilj ove večeri je bio promocija turizma, animacije i humanitarnog rada. Naime, prihod od prodatih ulaznica i aukcije slika s egipatskim motivima namenjen je kao donacija Udruženju građana "Košnica" za organizaciju sportsko-ekološkog kampa na Begečkoj jami za decu bez roditeljskog staranja naše zemlje i zemalja regiona.\nkultura, humanost, egipatska tradicija, promocija turizma, humanitarni rad\nq: 19 - t: 0.07725 sec


Sankcije protiv Rusije koštale EU 17,6 milijardi eura i 400 hiljada radnih mjesta |\nSankcije protiv Rusije koštale EU 17,6 milijardi eura i 400 hiljada radnih mjesta\nSankcije Europske unije protiv Rusije i uzvratne ruske mjere oštetile su gospodarstvo 27 EU zemalja u iznosu od 17,6 milijardi eura i 400 hiljada radnih mjesta, navodi se u izvješću austrijskog instituta za ekonomska istraživanja (WIFO).\nPrema njihovim procjenama, Austrija je izgubila 550 milijuna eura i 7 hiljada radnih mjesta, dok je najveći privredni gigant Europske unije – Njemačka – izgubila 97 hiljada radnih mjesta i više od 6 milijardi eura. Šteta po privrednu aktivnost u Francuskoj iznosila je 1,63 milijarde eura, u Poljskoj 1,36 milijardi eura, u Italiji 950 milijuna eura, a u Češkoj 760 milijuna eura.\nIzvoz iz Austrije u Rusiju u 2015. godini je pao za gotovo 40% u poređenju s prethodnom godinom, a pale su i isporuke iz drugih zemalja. Međutim, stručnjaci WIFO-a naglašavaju da je pogoršanje vanjskotrgovinskih pokazatelja povezano ne samo s “ratom sankcija”, već i sa slabljenjem ruske privrede uslijed kolapsa cijena nafte i devalvacije rublja.\nTek je nešto više od jedne trećine pada izvoza iz Austrije u RF povezano sa sankcijama, a ne s problemima ruske privrede, a za EU u cjelini ta brojka iznosi 44%. Čak i kada ne bi bilo sankcija, europske bi kompanije izgubile oko 22 milijarde eura zbog smanjenja prodaje u Rusiji.\nPrema pisanju Der Standarda, nova procjena štete (17,6 milijarde eura) u obzir uzima samo učinak sankcija i kontrasankcija, a ne i opštu konjunkturu, za što su stručnjaci WIFO-a bili prisiljeni koristiti složene ekonometrijske modele.\nIstraživanje je provedeno na zahtjev Ministarstva privrede Austrije.\nArapi zatvorskim kaznama okončali trend držanja divljih zvijeri kao ljubimaca\nPraznici: Republiko Srpska svi smo s tobom sada !


„Slavko Ćuruvija fondacija“ pozdravlja odluku Tužilaštva za organizovani kriminal da podigne optužnicu protiv osumnjičenih za ubistvo Slavka Ćuruvije.\nIzvesno je da bi rasvetljavanje okolnosti ovog ubistva, kao i ubistava Dade Vujasinović i Milana Pantića, a posebno razotkrivanje imena i motiva nalogodavaca ovih gnusnih zločina, donelo zadovoljenje porodicama, prijateljima i kolegama ubijenih novinara, ali i omogućilo bolje razumevanje mračnih sprega politike i kriminala koje su do njih dovele.\nIpak, od posebne je važnosti da, osim utvrđvanja činjenica o onome što se dogodilo, država učini sve što je u njenoj moći da spreči da se tako nešto ponovi.\nU Srbiji, novinarstvo je i dalje visokorizična profesija. Četvoro novinara već godinama živi sa danonoćnim policijskim obezbeđenjem, a mnogo više njih počinje i završava svoj dan u strahu od pretnji koje su im upućene zbog toga što su radili svoj posao na pošten i odgovoran način.\nFizičke pretnje predstavljaju samo mali deo ledenog brega; ispod površine, kriju se brojna, naizgled manje dramatična, ali ništa manje efikasna sredstva za vršenje nedozvoljenih uticaja na novinare i medije, čija svakodnevna primena za posledicu ima direktno, ozbiljno i trajno ugrožavanje javnog interesa.\nFondacija „Slavko Ćuruvija“ snažno podržava budući rad Komisije za istraživanje ubistava novinara, Tužilaštva za organizovani kriminal i drugih nadležnih institucija u ovom polju.\nVerujemo da je samo kroz izgradnju institucija, stabilnih i nezavisnih od političkih prilika i volje, moguće stvoriti budućnost koja će biti sigurnija od sadašnjosti – za novinare i za sve građane naše zemlje.


Nemačka: Američke sankcije protiv „Severnog toka 2“ pogrešne\nNemački ministar spoljnih poslova Hajko Mas odbacio je eksteritorijalne sankcije protiv gasovoda „Severni tok 2“ i obećao da će one biti tema za razgovor sa novom američkom administracijom. Dodao je da će o posledicama povlačenja niza kompanija iz projekta moći da se sudi u narednim nedeljama i mesecima.\n„Prema našem shvatanju, ove sankcije, koje su eksteritorijalne, su pogrešne. U prošlosti smo o mnogo govorili o tome“, rekao je Mas za televiziju „NTV“.\nMas je dodao da će se o temi sankcija razgovarati sa novom američkom administracijom.\n„O tome ćemo razgovarati i u tome je razlika u odnosu na prethodnu vladu. Tada smo o svemu saznavali samo iz medija i nismo razgovarali jedni s drugima“, rekao Mas ne navodeći datume mogućih konsultacija sa američkim vlastima.\n„Da li će se to desiti, odlučivaće se u narednim nedeljama i mesecima. To sada niko ne može da kaže unapred“, zaključio je nemački ministar.\nfoto: © @NordStream2/Twitter/ vostok.rs\nSjedinjene Države uvele su nove sankcije protiv Rusije zbog situacije sa Aleksejem Navaljnim. Sankcije su, kako je navedeno u Stejt departmentu, izrečene zbog „upotrebe hemijskog oružja od strane\nSAD će odgovoriti na seriju "destabilizirajućih akcija" Rusije po četiri aspekta u narednim nedeljama, rekao je visoki zvaničnik administracije amerikog predsednika na pres konferenciji. Podsetio je da je nov\nSAD su uvele sankcije protiv 14 organizacija u slučaju Alekseja Navaljnog. Od toga je devet komercijalnih kompanija iz Rusije, tri iz Nemačke i jedna iz Švajcarske, kao i jedan...\nVašington ne namerava da traži resetovanje odnosa sa Moskvom, rekao je visoki zvaničnik administracije američkog predsednika na pres konferenciji. „Naš cilj je da imamo predvidljiv i stabilan odnos sa Rusijom....


Reforma obrazovanja Radovan Višković | MTELBA\nPredsjednik Vlade Republike Srpske Radovan Višković ocijenio je da je obrazovnom sistemu Srpske, od predškolskog do visokog obrazovanja, potrebna transformacija koja će ga dovesti do nivoa obrazovnih sistema evropskih zemalja.\n"Cilj je potpuna reforma obrazovnog sistema i dovođenje do toga da bude koristan privredi, da imamo veći BDP, veću zaposlenost, fleksibilnost naših privrednih kapaciteta. Moramo se baviti naučnoistraživačkim radom koji je trenutno skoro neprimjetan na našim univerzitetima i mjerama koje ćemo planirati u budžetu već od naredne godine", rekao je Višković novinarima.\nOn je nakon prve tematske sjednice Vlade Republike Srpske na kojoj je razmatrana Informacija o stanju u visokom obrazovanju izjavio da je Vlada odlučna da popravi stanje u obrazovanju, kao i da je to projekat cijele Vlade.\n"Čeka nas nimalo lak i jednostavan posao. To su stvari koje moraju biti koncipirane, osmišljene i koje se moraju raditi u određenom periodu", naglasio je Višković.\nOn je poručio da će Vlada preuzeti sve dobre prakse iz okruženja.\nMinistar za naučnotehnološki razvoj, visoko obrazovanje i informaciono društvo Republike Srpske Srđan Rajčević rekao je da na je današnjoj sjednici zaključeno da je stanje u oblasti visokog obrazovanja u Srpskoj nezadovoljavajuće, te je neophodno pristupiti operativnim aktivnostima koje će voditi u pravcu značajnog unapređenja tog stanja.\nReforma obrazovanja: Naučiti djecu da misle\nTrivić: U septembru počinje reforma obrazovanja\nReforma školstva: Djeca da misle, a ne uče napamet\n"Današnji obrazovni sistem karakterišu tromost, nefleksibilnost, neprilagođenost globalnim tržišnim trendovima, nepostojanje konkretne saradnje sa poslovnim subjektima, nizak stepen naučne produktivnosti i zastarjeli studijski programi", ocijenio je Rajčević.\nPrema njegovim riječima, prijedlog mjera koje je danas predstavilo Ministarstvo i Vlada usvojila, odnosi se na budućnost koja se veže za 2035. godinu kada bi trebalo doći do konačne konsolidacije stanja u visokom obrazovanju.\n"Tada očekujemo da ćemo biti na nivou razvoja visokog obrazovanja koji će biti sposoban da se prilagodi globalnim tržišnim trendovima", poručio je Rajčević.\nOn je pojasnio da se prijedlog mjera sastoji od tri faze, od kojih je prva analiza stanja koja bi trebalo da traje do sljedeće godine, druga faza je konsolidacija do 2022. godine i treća dugoročni period transformacije visokog obrazovanja do 2035. godine.\nRajčević je, navodeći zaključke sa sjednice, rekao da je potrebno ostvariti širi društveni konsenzus s ciljem transformacije visokog obrazovanja intervencijom Vlade kao predlagača novih zakonskih rješenja i operativnih aktivnosti koje će visoko obrazovanje učiniti prilagodljivim, otvorenim i proaktivnim.\n"Visoko obrazovanje karakteriše neadekvatna kontrola kvaliteta koja se manifestuje kroz nepotrebne i zastarjele studijske programe, izbora za viša naučna zvanja, smanjenja naučnoistraživačke produktivnosti, zatvorenosti za vanjske uticaje, smanjenje broja najboljih univerzitetskih nastavnika - istraživača uz istovremeno povećanje administrativnog osoblja, smanjenje regrutne baze potencijalnih studenata, pad broja upisanih studenata i onih koji nastavljaju i završavaju studije u Srpskoj", naveo je Rajčević.\nOn je ocijenio i da je nepovoljna struktura upisanih studenata kada je riječ o prosječnom srednjoškolskom prosjeku zbog čega talentovani često odlaze iz zemlje, da je finansijski neodrživ sistem funkcionisanja javnih univerziteta i da su neadekvatni kontrolni mehanizmi za osiguranje kvaliteta rada privatnih visokoškolskih ustanova.\n"Visoko obrazovanje karakteriše i nepotpuna i neadekvatna primjena bolonjske reforme, niska naučno-istraživačka produktivnost i međunarodna vidljivost naših istraživača, izuzetno slaba saradnja između visokog obrazovanja i privrede", dodao je Rajčević.\nOn smatra da je dugoročna transformacija visokog obrazovanja moguća isključivo uz podršku i putem aktivne saradnje Vlade i privrede uz fokusiranje na isplativije tržišne niše koje će pokrenuti dinamičan ekonomski rast za koji su potrebni visokoobrazovni kadrovi.\n"U prvoj fazi očekuje nas donošenje novih zakonski rješenja u kontekstu onoga šta se dešava u regionu i Evropi, uz podizanja ulaganja u naučnoistraživački rad. Trenutno ulažemo 0,17 odsto BDP-a, što nije zadovoljavajuće", dodao je Rajčević.\nOn je istakao da je za zaključke i mjere dobio podršku cijele Vlade, predsjednika Vlade, predsjednika Republike Srpske i srpskog člana Predsjedništva BiH.


Tag / Herman van Rompej / Vesti online\nPočele prozivke: Britanci, gde su vam prijatelji?\nVelika Britanija nema više puno prijatelja, a i ranije nije učestvovala u donošenju nekih teških odluka, zbog posebnog statusa unutar EU jer nije bila članica evrozone niti Šengejskog...\n"Nije kraj EU ako je Britanija napusti"\nOdlazeći predsednik Evropskog saveta Herman van Rompej rekao je da EU ne bi mogla da preživi bez Francuske, a ne Velike Britanije.\nalo.rs, Fakti 18 komentara\n"Evropi preti kontinentalni rat, Ukrajinu treba federalizovati"\n"Samo 'globalno rešenje' može rešiti ukrajinsku krizu, a takvo rešenje može biti decentralizacija ili federalizacija Ukrajine", izjavio je predsednik Evropskog saveta Herman van Rompej, a...\n14:18 >> 16:54\nSankcije Rusiji u petak stupaju na snagu?\nNove mere EU protiv Rusije biće usvojene u četvrtak, saopšteno je iz kancelarije predsednika Evropskog saveta Hermana Van Rompeja. Kako je ranije saopšteno, države članice EU složile su se da...\nEvropska unija je politički i samo uslovno usaglasila kakve dodatne sankcije bi mogla zavesti Rusiji zbog ukrajinske krize, jer neke članice EU smatraju da odmazda šteti a nema upliva na poteze...\n"Ako primirje zaživi, EU odustaje od sankcija"\nEU dala ultimatum Rusiji: Nove sankcije ako ne promeni stav\nTusk novi predsednik Saveta, Mogerini šefica diplomatije EU\nPoljski premijer Donald Tusk imenovan je za novog predsednika Evropskog saveta, a italijanska ministarka spoljnih poslova Federika Mogerini za novu šeficu diplomatije EU, izjavio je u subotu uveče...\nSrbija ipak na strani Ukrajine: Mrkić na Porošenkovoj inauguraciji\nSrbiju će na inauguraciji novog ukrajinskog predsednika Petra Porošenka predstavljati spoljnopolitički savetnik predsednika Srbije Ivan Mrkić.\nG7: Kijev može i jače na proruse\nLideri Grupe 7 moćnih svetskih zemalja opravdano su ocenile da su vlasti u Ukrajini "uzdržano delovale" u slamanju pobune na istoku zemlje, rekao je u četvrtak na završetku samita u Briselu...


Liga Šampiona: revanš utakmice plej-of runde kvalifikacija - najave i prognoze (sreda) - Sportske novosti\nNaslovna Najave i prognoze Liga Šampiona: revanš utakmice plej-of runde kvalifikacija – najave i prognoze (sreda)\nLiga Šampiona: revanš utakmice plej-of runde kvalifikacija – najave i prognoze (sreda)\nVečeras od 20 časova i 45 minuta na programu je još 5 revanš utakmica plej-of runde kvalifikacija za Ligu Šampiona, a naravno za svaku od tih 5 utakmica spremili smo vam kratku najavu i naš predlog za klađenje. Nadamo se da večeras neće biti previše iznenađenja te da ćemo zajedno lako doći do zarade.\n20:45 CSKA Moskva (Rusija) – Jang Bojs (Švajcarska)\n(prva utakmica: Jang Bojs – CSKA Moskva – 0:1)\nMoskovska ekipa je na veliku sreću došla do pobede na prvoj utakmici pošte jedini njihov pogodak u stvari bio pogodak defanzivca Jang Bojsa, koji je svoju mrežu zatresao u 91. minutu utakmice. Sigurno da bi na toj utakmici ekipi CSKA i remi sasvim odgovara, ali zbog manjka sreće kod domaćina utakmica se po ekipu Viktora Gančarenka završila i više nego odlično. Na toj utakmici Jang Bojsi svakako jesu bili bolja ekipa s’ obzirom da su protivničkom golmanu napravili čak 21 “problem“, ali ni to nije bilo dovoljno najboljem igraču ekipe Gijomu Oari da postigne pogodak. Sigurno da će “crno-žutima“ veliki problem predstavljati to što Gijom zbog povrede butnog mišića tokom utakmice domaćeg šampionata sigurno neće nastuptii protiv moskovskog CSKA i naravno da treba očekivati dosta motivisanijeg domaćina. Mislimo da Rusi praktično ne mogu ponovo da budu višestruko slabija ekipa na terenu, te da će baš večeras pokazati o kakvoj fudbalskoj veličini se radi.\n20:45 Kopenhagen (Danska) – Karabag (Azerbejdžan)\n(prva utakmica: Karabag – Kopenhagen – 1:0)\nAzerbejdžanski predstavnik je možda i neočekivano za večerašnju utakmicu proglašen autsajderom, s’ obzirom da su na svom terenu uspeli praktično da nametnu svoj stil igre i da sa 16 šuteva ka golu i posedom lopte od skoro 60% budu ubedljivo kvalitetnija ekipa tokom tih 90 minuta. Mogao je naravno Karabag doći i do ubedljivije pobede, ali su igrači Kopenhagena nakon prvog primljenog gola dosta zbili svoje redove i praktično utakmicu okončali odmah u prvom poluvremenu. Danas Kopenhagen mora da odigra dosta ofanzivnije jer im jedino pobeda uz 2 gola razlike garantuje prolaz, dok ih minimalan trijumf vodi u produžetke. S’ obzirom da “Lavovi“ važe za jednu od najkvalitetnijih i najofanzivnijh danskih predstavnika u Evropi nema sumnje da na ovoj utakmici mogu postići gol, ali zbog sve izvesnije defanzivne formacije Karabaga teško da možemo očekivati neku goleadu.\nD1-2 @1,55 (domaćin postiže 1 ili 2 gola)\n20:45 FCSB (Rumunija) – Sporting Lisabon (Portugal)\n(prva utakmica: Sporting Lisabon – FCSB – 0:0)\nPraktično neočekivano lisabonski Sporting revanš susret sa ekipom FCSB-a dočekuje bez ikakve rezultatske prednosti s’ obzirom da tokom te prve utakmice ni jedna ni druga ekipa nisu uspele da postignu pogodak, što je bio možda i najrealniji scenario s’ obzirom da nismo imali priliku da gledamo atraktivnu utakmicu. Nakon te utakmice obe ekipe odigrale su i po 1 susret u domaćem šampionatu, gde je FCSB u gostima savladao Juventus Bukurešt (1:2), a Sporting, takođe u gostima, ekipu Gimaraeša (0:5). Sada je sigurno da i FCSB i Sporting moraju da napadaju, jer eventualni odlazak u produžetke svakako ne bi odgovarao igračima koji su u prvoj utakmici jedna izdržali 90 minuta na terenu, posebno zbog vrućine koja će istina sada biti blaža. Vreme u Bukureštu bez sumnje može da odgovara i jednima i drugima te mislimo da su jako male šanse da i večeras vidimo utakmicu bez golova.\n20:45 Liverpul (Engleska) – Hofenhajm (Nemačka)\n(prva utakmica: Hofenhajm – Liverpul – 1:2)\nLiverpul je pukom srećom na prvoj utakmici uspeo da zabeleži pobedu, pošto su domaćini pored promašenog penala postigli i pogodak, ali u svoju mrežu, što je dovelo do još veće prednosti engleskog predstavnika. Može se reći da je taj rezultat i najpravedniji, s’ obzirom da su i jedna i strana imale mnogo grešaka, a da su “Crveni“ bili nešto dominantnija ekipa bar prilikom napada. Sada Liverpul svakako mora da postigne još 1 pogodak, čime bi praktično rešio pitanje prolaska, a sudeči po činjenici da se utakmica igra na “Enfildu“ nema sumnje da svojim navijačima moraju da prirede veoma kvalitetnu utakmicu. Mislimo da za njih neće biti mnogo problema, iako ne očekujemo da Hofenhajm bude nevidljiv na terenu.\n20:45 Slavija Prag (Češka) – APOEL (Kipar)\n(prva utakmica: APOEL – Slavija Prag – 2:0)\nAPOEL je možda i očekivano došao pobede na svom terenu tokom prve utakmice s’ obzirom da je i ovog puta klima na Kipru bila veoma važan faktor. Do pobede od 2:0 Kiprani su stigli već do 10. minuta, a iako je u nastavku meča Slavija bila višestruko dominantnija ekipa konačan rezultat nije promenjen. Jasno je sada i jednima i drugima kako stvari stoje, ali sudeći po karakteru Slavije kao ekipe nema sumnje da će pokušati bar da postignu gol na ovoj utakmici i ako ništa drugo bar se spasu katastrofe, iako šanse za prolaz donekle i postoje. Pred APOEL-om danas je samo jedno što mogu da urade, a to je da se brane, jer nema sumnje da ako se otvore i krenu da jure taj 1 pogodak, da će dosta kvalitetnija ekipa Slavije uspeti to da iskoristi. Mislimo da će tako nešto ipak biti realan scenario te da će Slavija ipak uspeti da iskoristi greške gostiju koji zbog svog karaktera zasigurno neće postaviti bunker.\nPrethodni tekstMoskovska Lokomotiva dovela osvajača Evropskog prvenstva u Francuskoj!\nSledeći tekstSvakog dana TIKET DANA! (23. avgust)


Vijeće Ustvanog suda RS-a prihvatilo zahtjev Bošnjaka u vezi s referendumom - Kozarac.ba\nVijeće za zaštitu vitalnog interesa pri Ustavnom sudu Republike Srpske (RS) prihvatilo je danas zahtjev Kluba delegata bošnjačkog naroda u Vijeću naroda RS-a za utvrđivanje povrede vitalnog nacionalnog interesa konstitutivnog bošnjačkog naroda u vezi s Odlukom Narodne skupštine RS-a o raspisivanju referenduma koji se odnosi na Dan RS-a.\nZa Vijeće je prihvatljiv i zahtjev također bošnjačkog kluba u vezi sa Zakonom o obradi i objavljivanju rezultata popisa stanovništva, domaćinstava i stanova 2013. godine, koji je Narodna skupština RS-a izglasala na sjednici održanoj 13. jula ove godine.\nVijeće Ustvanog suda RS-a je ocijenilo da su ispunjene sve procesne pretpostavke za meritorno odlučivanje o ovim zahtjevima i svoju odluku donijet će u narednih 30 dana, potvrđeno je nakon sjednica na kovima su razmatrana ova dva zahtjeva Kluba Bošnjaka.\nPredmet današnjeg razmatranja i odlučivanja Vijeća bila su, dakle, pitanja prihvatljivosti navedenih zahtjeva, odnosno postojanje uslova za meritorno raspravljanje i odlučivanje o pitanjima da li je osporenim aktima Narodne skupštine RS-a povrijeđen vitalni nacionalni interes bošnjačkog naroda.\nNajavili su i da će, bez obzira na odluku Vijeća Ustvanog suda RS-a, nastaviti pravnu borbu osporavanja odluke o entitetskom referendumu, pa i na Ustvanom sudu BiH. Poslanici stranaka sa sjedištem u RS-u su 15. jula donijeli odluku o referendumu u tom bh. entitetu 25. septembra, dok je istovremeno nedavno iz entitetskog parlamenta upućen zahtjev Ustavnom sudu BiH za preispitivanje prethodne odluke o neustavnosti 9. januara kao Dana RS.


Novi broj novopazarskog zbornika do kraja godine - Radio Sto Plus\nNovi broj novopazarskog zbornika do kraja godine\nNovi, 43. broj stručno naučnog časopisa “Novopazarski zbornik” koji sadrži 16 naučnih i stručnih radova, iz štampe će izaći tokom naredne nedelje, rekao je danas direktor muzeja “Ras” u Novom Pazaru Fuad Baćićanin. On je za radio Sto plus naveo da ovaj broj zbornika...\nNovi, 43. broj stručno naučnog časopisa “Novopazarski zbornik” koji sadrži 16 naučnih i stručnih radova, iz štampe će izaći tokom naredne nedelje, rekao je danas direktor muzeja “Ras” u Novom Pazaru Fuad Baćićanin.\nOn je za radio Sto plus naveo da ovaj broj zbornika ima dosta novih saradnika, ali i oblasti koje u prethodnim brojevima nisu bile zastupljene.\n“Osim velikog broja novih saradnika, ovaj broj zbornika sadrži teme iz oblasti geologije, demografije i etnomuzikologije a to do sada nismo imali. Pored već uobičajenih tema iz oblasti arheologije, istorije, umetnosti i književnosti mislim da će svako za sebe pronaći nešto zanimljivo”, rekao je Baćićanin.\nOn je dodao da će do izlaska zbornika iz štampe, čitaocima biti dostupna digitalna forma ovog časopisa na sajtu muzeja “Ras”.\nRealizaciju novopazarskog zbornika je ove godine u potpunosti finansiralo Ministarstvo kulture i informisanja.\nPrvi broj ovog naučnog časopisa štampan je 1977. godine.


Tužilaštvo BiH nema 38.000 KM za vještačenje o padu ''Cesne''\tIstaknuto\nPonedjeljak, 14 Maj 2018 16:30\n"Predmet je u radu i radi se na rješavanju problema oko plaćanja stručnog vještačenja", odgovorili su iz Tužilaštva BiH.\n"Očigledno je da nikome nije ni stalo da se ovaj predmet završi, jer drugog objašnjenja nema, a to da Tužilaštvo BiH nema novca da plati vještačenja neka bude bruka i sramota ove državne institucije", izjavio je izvor iz pravosuđa BiH.\n"Potrebni su još samo rezultati stručnog vještačenja i ubrzo će se donijeti odluka tužioca u ovom predmetu", poručili su u maju 2015. godine iz Tužilaštva BiH i dodali kako se istraga vodi na utvrđivanju i procesuiranju odgovornih osoba.\n"Ovo je bruka i sramota pravosudnog sistema, jer porodice godinama čekaju na jasan i nedvosmislen odgovor šta je bio uzrok pada aviona što je dovelo do nezapamćene tragedije i gubitka života petorice mladića iz Banjaluke", izjavio je izvor blizak pravosuđu.\nPosljednja izmjena Ponedjeljak, 14 Maj 2018 15:46\nIzvor: srpskainfo.comTužilaštvo BiH nema 38.000 KM za vještačenje o padu “Cesne”\nViše iz kategorije: « Foča: Gledao u telefon i pao sa mosta u Drinu Vozač ''pežoa'' stradao u sudaru sa autobusom »


Saobraćajna policija u akciji, pojačana kontrola - Bujanovačke\nPočetna DRUŠTVO Saobraćajna policija u akciji, pojačana kontrola\nSaobraćajna policija u akciji, pojačana kontrola\nBujanovačke11. jun 2022.DRUŠTVO0\nBujanovac, 11. jun 2022. – Prekoračenje brzine, nepropisno preticanje, vožnja pod dejstvom alkohola ili psihoaktivnih supstanci, nekorišćenje sigurnosnog pojasa i nepropisno korišćenje telefona tokom vožnje, prekršaji su koje će pripadnici saobraćajne policije pojačano kontrolisati tokom vikenda.\nKako je saopšteno iz MUP-a, akcija pojačane kontrole saobraćaja s posebnim akcentom na otkrivanje najtežih prekršaja čije činjenje može imati tragične posledice po učesnike u saobraćaju, sprovodi se s ciljem poboljšanja stanja bezbednosti saobraćaja na svim najvažnijim putnim pravcima.\n– U kontroli saobraćaja biće angažovan maksimalan broj policijskih službenika, kao i svi raspoloživi tehnički uređaji, uključujući radare, alkometre i uređaje za konrolu psihoaktivnih supstanci – poručili su iz MUP-a.\nU poslednje tri godine tokom juna je na putevima u Srbiji život gubilo u proseku 50 ljudi, a saobraćajne nezgode najvećim delom bile su posledica neprilagođene brzine kretanja, pokazuje policijska statistika.\n-Ministarstvo unutrašnjih poslova apeluje na građane da poštuju saobraćajne propise i da odgovornim ponašanjem sačuvaju svoj i tuđe živote i doprinesu očuvanju svoje bezbednosti i bezbednosti drugih učesnika u saobraćaju, navodi se u saopštenju.\nTAGkontrola policija saobraćaj\nPrevious Post"Brankovci" na malu maturu u "Sezai Suroi" Next PostRIK: Trnovčanin bez ličnih dokumenata nije glasao, naknadno evidentiran\nPolicija: Pojačana kontrola autobusa i kamiona ove nedelje


Predmet Seselj (IT-03-67) - Nalog za hapsenje i nalog za predaju\nSudija: g. O-Gon Kwon\nNALOG ZA HAPŠENJE I\nNALOG ZA PREDAJU\nVlastima Srbije i Crne Gore i nadležnim organima država članica Ujedinjenih nacija\nJa, O-Gon-Kwon, sudija Međunarodnog suda za krivično gonjenje lica odgovornih za teška kršenja međunarodnog humanitarnog prava počinjena na teritoriji bivše Jugoslavije od 1991. (u daljem tekstu: Međunarodni sud);\nIMENOVAN za sudiju koji pregleda optužnicu poverljivim i ex parte nalogom predsednika Međunarodnog suda izdatim 20. januara 2003. na osnovu pravila 28 Pravilnika o postupku i dokazima Međunarodnog suda (u daljem tekstu: Pravilnik);\nNA OSNOVU rezolucije 827 Saveta bezbednosti Ujedinjenih nacija od 25. maja 1993, članova 19(2) i 29 Statuta Međunarodnog suda (u daljem tekstu: Statut) i pravila od 54 do 61 Pravilnika;\nREŠAVAJUĆI po poverljivom i ex parte zahtevu tužioca od 15. januara 2003, kojim se od sudije koji potvrđuje optužnicu traži da izda nalog za hapšenje i nalog za predaju VOJISLAVA ŠEŠELJA;\nIMAJUĆI U VIDU optužnicu koju je tužilac podigao protiv VOJISLAVA ŠEŠELJA, a ja je potvrdio dana 14. februara 2003. godine, čiji primerak se nalazi u prilogu ovog naloga za hapšenje i naloga za predaju;\nOVIM NALAŽEM I OVLAŠĆUJEM vlasti Srbije i Crne Gore i nadležne organe država članica Ujedinjenih nacija kojima ovaj nalog bude upućen da potraže, uhapse i predaju Međunarodnom sudu:\nVOJISLAVA ŠEŠELJA, sina Nikole ŠEŠELJA, rođenog 11. oktobra 1954. u Sarajevu, Republika Bosna i Hercegovina, trenutno poslanika u Narodnoj skupštini Srbije. Veruje se da se on trenutno nalazi u Beogradu, Srbija i Crna Gora,\nkoji se tereti da je na teritorijama Republike Bosne i Hercegovine, Republike Hrvatske i Srbije i Crne Gore počinio zločine protiv čovečnosti i kršenja zakona i običaja ratovanja, dela kažnjiva prema Statutu;\nTe da prilikom hapšenja upoznaju pomenutog VOJISLAVA ŠEŠELJA, na jeziku koji razume, sa njegovim pravima određenim članom 21 Statuta i, mutatis mutandis, pravilima 42 i 43 Pravilnika, koji su priloženi uz ovaj nalog, kao i sa njegovim pravom da ćuti uz upozorenje da će svaka njegova izjava biti zabeležena i da će moći da se koristi u dokaznom postupku protiv njega. Optužnica i pregled optužnice (kao i svi ostali dokumenti priloženi uz ovaj nalog) moraju se, takođe, dati na uvid VOJISLAVU ŠEŠELJU. Njemu se mora predati i jedan primerak optužnice na jeziku koji razume;\nZAHTEVAM da vlasti Srbije i Crne Gore i nadležni organi država članica Ujedinjenih nacija nakon hapšenja VOJISLAVA ŠEŠELJA o tome odmah obaveste sekretara Međunarodnog suda radi njegovog dovođenja pred Međunarodni sud u skladu sa članom 57 Pravilnika;\nDALJE ZAHTEVAM da vlasti Srbije i Crne Gore i nadležni organi država članica Ujedinjenih nacija odmah obaveste sekretara Međunarodnog suda ukoliko nisu u mogućnosti da postupe po ovom nalogu za hapšenje, te da navedu razloge za njegovo neizvršenje; i\nOVLAŠĆUJEM tužioca da ovaj nalog za hapšenje i nalog za predaju uruči vlastima Srbije i Crne Gore i nadležnim vlastima država članica Ujedinjenih nacija na čijoj teritoriji ili u čijoj nadležnosti se, po oceni tužioca, VOJISLAV ŠEŠELJ verovatno nalazi.\nSastavljeno na engleskom i francuskom jeziku, pri čemu se merodavnom smatra engleska verzija.\nDana 14. februara 2003.


Šta se dešavalo iza zatvorenih vrata sastanka u Skupštini Srbije? – DnevniZurnal\nby admin 30/04/2021, 17:51 2k Views\nAleksandar Vučić, predsednik vladajuće SNS, koji obavlja i funkciju predsednika Srbije, rekao je da će lično pokušati da utiče na vlasnike privatnih medija sa nacionalnom frekevencijom da budu otvoreni za sve opozicione stranke, dok na RTS malo može da utiče, kažu nezvanično za Danas učesnici prvog sastanka predstavnika vlasti i opozicije bez stranih posrednika a na temu poboljšanja izbornih uslova.\nPrema rečima naših izvora, kada je reč o vanrednim paralementarnim izborima, Vučić je rekao da nije verovatno da oni budu pre redovnih predsedničkih sledeće godine, ali da ako bude zahtev ovog skupa da predsednički i paralementarni izbori budu razdvojeni, on ni SNS sa tim nemaju problem i mogu sa tim zahtevom da se saglase.\nIzvori Danasa sa sastanka u sredu kažu da su sa sastanka izašli optimistični budući da je Vučić odavao utisak da je spreman da izađe u susret realnim zahtevima.\nSagovornici našeg lista opisuju da je Vučić delovao umoran ali da je ostao skoro tri sata, da se za to vreme jednom nasmejao, i reagovao na mnoga izlaganja.\nZa razliku od Vučića, koji se držao ozbiljno, Ivica Dačić, predsednik SPS i Skupštine Srbije, kroz šalu i često neformalno obraćanje je vodio razgovore, opisuju naši sagovornici.\nIzvori Danasa prenose da je bila vidna netrpeljivost Aleksandra Šapića, predsednika vladajućeg SPAS-a, prema Dačiću, koji mu je koalicioni partner u vlasti.\nKako nam je rečeno, Šapić je bio nezadovoljan brojem ljudi koji se pojavio i odmah rekao da će biti samo na ovom sastanku, te da smatra da predstavnici vladajuće koalicije treba da ovlaste SNS da pregovara u njihovo ime, kao i da bi to trebalo da se uradi i sa opozicijom.\nTo je, prema našim saznanjima, podržao i lider Dveri Boško Obradović, koji je uz lider DJB Sašu Radulovića, kako ocenjuju naši izvori, bio vrlo kooperativan i neincidentan.\nSagovornici Danasa ističu da je zanimljivo da su Obradović i Radulović postavljeni u prvi red i prvi od opozicije dobili reč, kao i da su i Dačić i Vučić pomno slušali njihova izlaganja.\nOsim njih, posebno su se pohvalama na račun Vučićeve požrtvovanosti i suočavanjem sa teškim izazovima, izdvojili izlaganjima lideri LDP i LSV Čedomir Jovanović i Nenad Čanak.\nZa razliku od Obradovića, nastavljaju priču naši izvori, Muamer Zukorlić, lider Stranke pravde i pomirenja, nije se složio sa Šapićem, pošto smatra da predstavnici vladajuće koalicije nisu tu samo u tom svojstvu već su i predstavnici svojih političkih organizacija i interesa te da imaju razloga da iznose svoje autentične stavove i potrebe svojih birača.\nPrema rečima naših izvora, na primedbe o funkcionerskoj kampanji Vučić je odgovorio da on ne može da ljudima ne predstavi ono što radi ili je uradio.\nNaši sagovornici kažu da je na primedbe mnogih učesnika na format dijaloga u kojem posreduju predstavnici EU, Vučić je rekao da on neće učestvovati u tim razgovorima jer deli stav da je to ponižavajuće za zemlju, ali da je kao predsednik države obavezan da primi predstavnike EU, te da će sa njima nasamo razgovarati a ne na tim grupnim sastancima.\nNasuprot tome, obećao je da će na sastancima bez posrednika učestvovati koliko mu to obaveze dopuštaju.\nDogovoreno je, kako nam je rečeno, da se ovaj dijalog završi šest meseci pre izbora koji redovno slede u martu ili aprilu 2022, što znači do oktobra ili novembra ove godine.\nTeme koje su, među ostalim, ostale za dalje razmatranje su održavanje ili neodržavanje vanrednih parlamentarnih izbora i pitanje cenzusa, tačnije hoće li ostati isti ili se vratiti na pet odsto ili se uvesti stepenasti.\nNajkonkretniji posle sastanka bio je lider Dveri Boško Obradović, koji je u saopštenju preneo deo atmosfere, navodeći da je vlast dala prednost opoziciji u obraćanju i predlaganju rešenja, da je razgovor bio u korektnom duhu te da je najavljen brz nastavak razgovora.\nPrema njegovom sudu, najvažniji zaključak je dogovor oko predloga Dveri da se dijalog završi najmanje šest meseci pre prvih sledećih izbora, kako bi ostalo dovoljno vremena za primenu svega dogovorenog.\nOn je naveo da će radna grupa vlasti i opozicije odmah po Uskrsu imati prvi papir o kojem će se svi izjasniti, naveo je Obradović.\nOn smatra da je važno što je Vučić najavio učešće u dijalogu i ubuduće.\nU „dijalogu bez stranaca“, prema rečima organizatora, osim predstavnika SNS, SPS i Srpskog patriotskog saveza (SPAS), učestvovalo je 26 političkih organizacija, među kojima su POKS-DSS, SRS, samostalni poslanik Vladan Glišić, pokret Dveri i Dosta je bilo, Zavetnici, LDP, LSV.\nKonsultacije opozicije sa poslanicima EP počinju 5. maja\nLider SSP Dragan Đilas najavio je na jučerašnjoj konferenciji za novinare ispred Sava centra da onlajn konsultacije opozicionih partija sa poslanicima Evropskog parlamenta počinju 5. maja. On je naveo da će se videti do čega ti razgovori dovesti i hoće li međustranački dijalog vlasti i opozicije uz posrednike iz EP dovesti do poboljšanja izbornih uslova. Odgovarajući na pitanje hoće li SSP krenuti u kampanju za izbore u Beogradu i hoće li on biti kandidat za gradonačelnika, Đilas je odgovorio da se o tome može govoriti ako se u dijalogu sa vlašću postigne da izborni uslovi iole budu fer. Dveri su na konsultacije pozvane 6. maja.\nMovsesijan i Bastać traže prevremene beogradske izbore\nBeograd – Predsednik Nove stranke Aris Movsesijan i osnivač udruženja Kancelarija za lokalne i inovativne politike Marko Bastać saopštili su da su postigli sporazum o saradnji.\nMovsesijan je juče na konferenciji za medije uoči sednice Skupštine grada Beograda naveo da su posle niza sastanaka uspeli da usaglase političke stavove i pripreme strategiju za dalji zajednički rad.\n– Možda su naše organizacije male, kao što su sve opozicione stranke danas male, ali možemo reći da smo svi kao neki potoci iz kojih bi trebalo da nastane jaka i moćna reka i ovo je jedan korak ka tome, i istakao da je saradnja dve organizacije od kojih je jedna učestvovala, a druga bojkotovala poslednje izbore – moguća.\n– Tražimo prevremene beogradske izbore i hitne ostavke gradonačelnika i njegovog zamenika zato što su prodali imovinu, vodu, vazduh i zemljište građana Beograda. Takođe, pozivamo sve pojedince i organizacije kojima je preselo da gledaju šta naprednjaci čine od našeg grada da nam se pridruže, kako bismo obišli svaku ulicu, pijacu, svaki trg i zaseok, svaku zgradu i svaki podrum i razgovarali sa građanima o njihovim problemima – rekao je Bastać, koji je i bivši predsednik opštine Stari grad, uz napomenu da je neophodno da se opozicija u Beogradu izbori za lokalne izbore do kraja godine. P. D.


ELLE FASHION DINNER PORUČUJE: zajedno smo jače - Lepa&Srećna\nELLE FASHION DINNER PORUČUJE: zajedno smo jače\nOdržan je peti Elle Fashion Dinner koji je okupio odabrane dame iz sveta mode, biznisa i kulture. Još jednom je poslata poruka - zajedno smo jače.\nFoto: Jovana Tomašević, Aleksandar Ljubičić i Katarina Marković\nU okviru Elle Fashion večere poseban naglasak stavljen je na klimatske promene, a v.d. glavne i odgovorne urednice Elle magazina, Natalija Cvetković, govorila je o potrebi da svi postanu svesniji potrošači i da se veći fokus stavi na uticaj ljudi na okolinu. Posebno eko drvo postavljeno je u raskošnoj bašti, gde su gošće tokom koktela i muzičke pratnje kvarteta Mistik Cello, pisale i kačile svoje green poruke i želje za održivu budućnost. Za dodatni osećaj sigurnosti pobrinuo se partner projekta Dunav osiguranje.\nTALIJA ISTRAŽUJE: da li je znak da ste u ozbiljnoj vezi ako sa partnerom razmenite šifre za telefone\nJESENJI PROGRAM U USTANOVI KULTURE STARI GRAD: ArtLink kroz koncerte i izložbu spaja muzičku i likovnu umetost


Dodeljeni prvi E-Trustmark sertifikati\n16. jun 2016. 07:55:29\tPročitano 1954 puta\nDržavni sekretar Ministarstva trgovine, turizma i telekomunikacija Vesna Kovač rekla je, danas u Beogradu, na dodeli E-Trustmark sertifikata da se u doba u kojem živimo ne postavlja pitanje da li ćemo primenjivati nove standarde u oblasti elektronske trgovine odnosno da li ćemo uvoditi neke nove odnose prema potrošačima i unapređivati naše poslovanje.\nOna je kazala da je osnovna prepreka elektronske trgovine u Srbiji nepoverenje koje postoji, ali kod malih i srednjih preduzeća prisutna neinformisanost, nespremnost na edukaciju, kao i pasivnost u otvaranju novih marketing kanala.\nDodeli oznake poverenja u elektronskoj trgovini (E-Trustmark) koju je dobilo 35 malih i srednjih preduzeća i preduzetnika u Srbiji prisustvovao je i zamenik šefa Delegacije EU u Srbiji Oskar Benedikt.\nBenedikt je ukazao da e-trgovina raste u EU, dodajući da u Uniji svakodnevno 350 miliona ljudi koristi Internet, ali samo 15 odsto građana kupuje robu iz inostranstva preko Interneta.\nPrema njegovim rečima EU podstiče posebno mala i srednja preduzeća za prekograničnu prodaju robe.\nEU, kako je preneo, radi na prevazilaženju prepreka u e-trgovini, kao i podsticanju poverenja kod potrošača.\nE-Sertifikati su dodeljeni u okviru aktvnosti projekta Razvoj elektronskog poslovanja koji finansira EU iz pretpristupnih IPA fondova.\nProjekat se realizuje u saradnji sa Ministarstvom trgovine, turizma i telekomunikacija i Ministarstvom privrede Republike Srbije, a dodela oznake poverenja predstavlja inicijativu za uvođenje E-Trustmark principa i praksi u poslovnu zajednicu Srbije.\nPreduzeća i preduzetnici kojima je dodeljena ova oznaka poverenja dokazali su da pružaju jasne informacije o svojoj kompaniji, posluju u skladu sa zakonom, pružaju jasne, tačne i detaljne informacije o svojim proizvodima/uslugama i procesu kupovine, informišu potrošače o njihovim pravima koja se odnose na reklamaciju i odustanak od ugovora o kupovini.\nOznaka poverenja u elektronskoj trgovini koju dodeljuje projekat Razvoj elektronskog poslovanja važiće od juna 2016. do novembra 2017. godine.\nEvropska komisija pokrenula je 3. maja 2000. godine “e-poverenje inicijativu” sa ciljem da smanji nepoverenje potrošača u elektronsku trgovinu,a deo ove inicijative bilo je i stvaranje e-Trustmark šeme.


Održana deveta sednica Veća Saveza samostalnih sindikata Vojvodine – prisustvovali i pokrajinski sekretar za privredu i turizam dr Nenad Ivanišević i pomoćnik pokrajinskog sekretara za oblast turizma Milan Jarić\n22. 6. 2022. godine\nU Radničkom domu „Svetozar Marković“ Novi Sad, održana je deveta sednica Veća Saveza samostalnih sindikata Vojvodine, kojom je predsedavao predsednik Saveza samostalnih sindikata Vojvodine Goran Milić.\nNa sednici, verifikovan je mandat nove članice Veća SSSV i Predsedništva SSSV Verke Dodić, predsednice Pokrajinskog odbora Sindikata zaposlenih u pravosudnim organima Vojvodine i mandati novoizabranih članova Veća SSSV Adama Šarića, predsednika Sekcije mladih SSSV i Vladimira Vidanovića, člana Pokrajinskog odbora Samostalnog sindikata tekstila, kože i obuće APV. Takođe, na sednici je verifikovan i izbor novog predsednika Saveza samostalnih sindikata opštine Vrbas Jovana Koprivice, zaposlenog u Opštinskoj upravi Vrbas.\nCentralna tema sednice Veća Saveza samostalnih sindikata Vojvodine bile su dve najbitnije informacije Pokrajinskog sekretarijata za privredu i turizam – Informacija o Pokrajinskom akcionom planu zapošljavanja u Autonomnoj pokrajini Vojvodini za 2022. godinu i Informacija o planiranim i realizovanim konkursima u Sekretarijatu u 2022. godini. Pokrajinski sekretar za privredu i turizam dr Nenad Ivanišević je, između ostalog, istakao da je u 2022. godini 210 miliona dinara opredeljeno za oblast privrede i 185 miliona dinara za turizam, kao i da su u sektoru privrede sprovedeni konkursi za nabavku mašina i opreme i za nabavku repromaterijala, a u sektoru turizma konkursi za nabavku opreme i za subvencionisanje troškova izgradnje i rekonstrukcije turističkih objekata. Za samozapošljavanje, zapošljavanje nezaposlenih lica, sprovođenje javnih radova i stručnu praksu za najbolje studente univerziteta na teritoriji AP Vojvodine, dodeljeno je oko 50 miliona dinara za ukupno 80 korisnika. Kada je reč o novim merama koje su imale uspešan ishod u oblasti zapošljavanja, jeste kriterijum za promenu statusa zaposlenih, odnosno prerastanje radnog odnosa sa određenog u radni odnos na neodređeno vreme od strane poslodavca, a u okviru konkursa za zapošljavanje nezaposlenih lica u AP Vojvodini u 2022. godini.\nU nastavku, razmatran je rad Socijalno-ekonomskog saveta i saradnja među socijalnim partnerima, Veće je za zamenika člana Pokrajinskog socijalno-ekonomskog saveta imenovalo Dragana Bogojevića, predsednika Samostalnog sindikata zaposlenih u agroindustrijskom kompleksu Vojvodine. Članovi Veća upoznati su da je na redovnoj sednici Pokrajinskog socijalno-ekonomskog saveta (PSES) za novog predsedavajućeg ovom telu u narednom jednogodišnjem periodu izabran predsednik Saveza samostalnih sindikata Vojvodine Goran Milić.\nNakon sagledavanja situacije vezane za pravo zaposlenih na naknadu troškova u vezi sa radom, i pravo na naknadu troškova za ishranu u toku rada i za regres za korišćenje godišnjeg odmora, pokrenuta je inicijativa prema višim nadležnim organima Sindikata i Saveza kojom se traži: – izmena člana 4. stav 2. Zakona o platama zaposlenih u državnim organima i javnim službama (“Sl. glasniku RS”, br. 34/2001, 62/2006-dr.zakon, 116/2008-dr.zakon, 116/2008-dr. zakon i 92/2011, 99/2011-dr.zakon, 10/2013, 55/2013, 99/2014, 21/2016-dr.zakon i 113/2017-dr.zakon) kojim je utvrđeno da koeficijent sadrži i dodatak na ime naknade za ishranu u toku rada i regresa za korišćenje godišnjeg odmora; i – izmena člana 118. stav 1 tač. 5) i 6) Zakona o radu („Sl. glasniku RS“, br. 24/2005, 61/2005, 54/2009, 32/2013, 75/2014, 13/2017-odluka US, 113/2017 i 95/2018-autentično tumačenje) kojim se visina naknade utvrđuje opštim aktom, odnosno ugovorom o radu u novčanom iznosu.\nJedna od tema sednice bila je i Uredba o kriterijumima za dodelu subvencija poslodavcima koji zapošljavaju novonastanjena lica u Srbiji i, u vezi s time, zatraženo je da pravo na olakšice ostvari poslodavac koji zapošljava nove radnike bilo da je u pitanju radnik Srbije ili povratnik iz inostranstva, bez obzira na visinu plate.\nPovodom aktuelne situacije u „Fijatu“, Veće je, apelovalo na Vladu Republike Srbije da spreči prestanak rada fabrike „Fijat“ u Kragujevcu i proglašavanje velikog broja zaposlenih tehnološkim viškom, a našim sindikalnim kolegama zaposlenim u „Fijatu“ pruža se podrška u borbi za njihova prava.\nUspešno održana konferencija „Rodna ravnopravnost – položaj žena: stanje i perspektive“\n17 - 18. 6. 2022. godine, Kelebija\nU organizaciji Sekcije žena Saveza samostalnih sindikata Vojvodine, 17. i 18. juna, na Kelebiji, održana je konferencija pod nazivom „Rodna ravnopravnost – položaj žena: stanje i perspektive“. Konferencija je održana u sklopu projektnih aktivnosti SSSV i Sindikata LO iz Švedske usmerenih ka edukaciji i promociji principa rodne ravnopravnosti, a namenjena je aktivistkinjama u sindikatima na teritorijalnom i granskom nivou organizovanja. Cilj konferencije bio je sagledavanje aktuelnog stanja rodne ravnopravnosti kako bi se predvidele perspektive deklarativno postavljenih ciljeva u ovoj oblasti.\nU teorijskom delu konferencije, Jadranka Svirčev, predsednica Sekcije žena Saveza samostalnih sindikata Vojvodine je održala predavanje pod nazivom „Pokazatelji rodne (ne)ravnopravnosti: Gde smo sada u kuda dalje?“, kojim je prisutne upoznala sa socio-ekonomskim položajem žena u Republici Srbiji kroz sagledavanje njihovog položaja na tržištu rada, u obrazovnom, zdravstvenom i sistemu socijalne zaštite te sagledavanju učestalosti i broja prijava nasilja prema ženama. U nastavku konferencije zamenica predsednice Saveta za rodnu ravnopravnost Grada Subotice Ana Ivanović je učesnicama predstavila dosadašnju praksu i rezultate ovog Saveta.\nTokom njenog izlaganja učesnice su imale priliku da razmene iskustva i uporede aktuelnu situaciju u svojim lokalnim zajednicama po pitanju rodne ravnopravnosti u različitim socijalnim kontekstima. Predstavnica Udruženja građana „Klara i Rosa“ iz Subotice Gordana Vukov Ciganjik je kroz prezentaciju učesnice detaljno upoznala sa konkretnim projektnim aktivnostima koje realizuju u okviru Udruženja. Nakon toga kroz grupni rad u radionicama učesnice su imale priliku da na praktičnim primerima sagledaju i diskutuju o aspektima rodno zasnovane diskriminacije na tržištu rada.\nZnačajan doprinos skupu predstavljalo je prisustvo Gorana Milića, predsednika SSSV i Tomislava Stajića, sekretara Veća SSSV, koji su pozdravili aktivnosti Sekcije žena Saveza samostalnih sindikata Vojvodine usmerene na afirmaciji žena u svim oblastima i uputili apel da se uključi što veći broj žena u rad organa Sindikata i procese odlučivanja.\nUspešan početak ovogodišnjeg ciklusa edukacije sindikalnog članstva\n7. 6. 2022. godine\nOdržavanjem jednodnevnih obrazovnih seminara u Somboru (7. juna), Sremskoj Mitrovici (14. juna) i Bačkoj Palanci (16. juna), uspešno je započeta realizacija jednodnevnih seminara sa članovima sindikalnih organizacija sa teritorije Vojvodine. Odziv aktivista na seminarima bio je dobar, a učesnici su još jednom pokazali spremnost da sticanjem novih znanja poboljšaju položaj radnika i unaprede aktivnosti sindikata.\nU skladu sa zahtevima i potrebama članstva pravnici iz stručnih službi Saveza samostalnih sindikata Vojvodine i Saveza samostalnih sindikata Bačka Palanka edukovali su prisutne i ukazali na najčešća otvorena pitanja u primeni Zakona o radu i procesu kolektivnog pregovaranja. Tokom rada prisutnima su predočene najznačajnije zakonske odredbe, a tokom sprovedenih radionica prisutni su ukazali na prepreke i izazove koji se dešavaju u praksi, sa kojima se sindikalni aktivisti suočavaju u svakodnevnom radu pri zaključivanju i primeni kolektivnih ugovora.\nSekretar Veća Saveza samostalnih sindikata Vojvodine je kroz predavanja i aktivnu diskusiju sa članstvom razgovarao o trenutnoj snazi i slabosti sindikata, svakodnevnim problemima u organizovanju i delovanju sindikata, kao i o sindikalnoj strategiji na povećanju broja članova.\nPodsećamo da se ovi edukativni seminari sprovede u okviru Projekta “Zajedno smo jači”, koji zajedno realizuju Savez samostalnih sindikata Vojvodine i Sindikat LO-zapadna Švedska, a uz finansijsku podršku Olof Palme Internacionalnog centra. Projekat traje pet godina, 2020 - 2024. godina.\nPotpredsednik Milić razgovarao s predstavnicom MOR o socijalnom dijalogu\n17. 6. 2022. godine\nU okviru 110. zasedanja Međunarodne organizacije rada, potpredsednik Veća SSSS, Goran Milić, razgovarao je sa Minavom Ebisui, zaduženom za pitanje socijalnog dijaloga u Odeljenju za industrijske odnose i zapošljavanje MOR.\nGđa Ebisui je najviše bila zainteresovana za stanje socijalnog dijaloga u Srbiji.\nSocijalni dijalog na nacionalnom nivou i nivou preduzeća, prepreke za zaključenje kolektivnih ugovora i sindikalne obuke bile su samo neke od tema ovog razgovora.\nIstaknuto je da procenat zastupljenosti reprezentativnih poslodavaca u određenom sektoru predstavlja najveći problem za potpisivanje granskih kolektivnih ugovara.\nPotpredsednik Milić istakao je aktivnosti sindikata na polju izgradnje kapaciteta sindikalnih predstavnika u preduzećima, obuke za pregovaranje, seminara na temu bezbednosti i zdravlja na radu i slično.\nU cilju sticanja većih znanja o funkcionisanju socijalnog dijaloga u Srbiji, dogovorena je redovna razmena informacija i dalja saradnja.


Grupa Legende osnovana je u Beogradu 1988.godine, kada i objavljuje svoj prvi album. Prva koncertna sezona grupe počela je na Bogojavljanje 19. januara 1995. godine, koncertom u beogradskom Sava Centru i do februara 2017. godine održano je 57. koncerata u istoj dvorani. Tradicija koncerata u Sava Centru se nastavlja već dvadesetjednu godinu neprekidno, i svaka nova koncertna sezona započinje u Sava Centru, zatim grupa Legende nastavlja sa turnejom po gradovima širom Srbije, regiona i inostranstva.\nGrupa Legende je održala oko dve hiljade koncerata u Srbiji, Crnoj Gori, Makedoniji, Bosni i Hercegovini, Mađarskoj, Poljskoj, Kipru, Švedskoj, Sloveniji, Švajcarskoj, Austriji, Kanadi, Nemačkoj, Australiji, SAD-u, Rusiji, Francuskoj i Rumuniji.\nGrupa Legende je imala veliki jubilej 2012.godine, obeležila je 25 godina postojanja i uspešnog rada i taj značajan jubilej je proslavila radno, tako što je svojoj vernoj publici priredila veličanstvene koncerte u Sava Centru 4. i 14. februara.\nI ova 2017. godina je započeta fantastičnim 57. koncertom u Sava Centru održanom 18. februara.\nGrupa Legende je dobitnik mnogih nagrada i priznanja: 10 nagrada “Oskar popularnosti”, 9 priznanja “Melko”, 7 nagrada “Zlatni Melos”, “Zlatni violinski ključ” PGP-a za tiraž, 4 zlatne ploče, nagrada Beovizije za pesmu iz filma “Jesen stiže dunjo moja”, veliki broj priznanja za humanitarne koncerte, nagrade sa nekoliko domaćih festivala. Grupa Legende je deset puta, od 1995. godine proglašavana za grupu godine, a poslednje priznanje je dobila novembra 2011. godine – sedmi “Zlatni Melos”. Pored ovih priznanja, dobitnik je “Zlatne palme” i “Beogradskog pobednika”. Ipak, 2014. godina je posebno značajna grupi Legende zbog dva posebna priznanja a to je Plaketa Sava Centra koja im je dodeljena jer su jedini izvođači koji su neprekidno 20 godina održavali koncerte u velikoj dvorani i priznanje “Zlatni beočug“ za 2013. godinu, godišnje nagrade za trajni doprinos kulturi Beograda, koje im je Kulturno prosvetna zajednica Beograda dodelila 12. aprila 2014. godine u Narodnom pozorištu


Građani poklonili nagradu Domu zdravlja - Niške vesti\nAutor: Politika.rs | Toma Todorović u Društvo, Grad, Medijana 10. oktobra 2018.\nStanovnici niške opštine Medijana nagrađeni sa 23.000 evra kao drugi u akciji „Uzmi račun i pobedi” kupili ultrazvučni aparat\nNagrađen Dom zdravlja; Foto: M. Bukovac\nU ovogodišnjoj akciji „Uzmi račun i pobedi” po broju prikupljenih i poslatih fiskalnih računa niška opština Medijana bila je druga u Srbiji, a njeni stanovnici za to nagrađeni su sa 23.000 evra. Zajedno sa Ministarstvom za državnu upravu i lokalnu samoupravu Srbije rukovodstvo Medijane organizovalo je anketu među građanima kako i u koje svrhe utrošiti zasluženo dobijeni novac.\nGrađani su se izjašnjavali da li za iznos vredne nagrade kupiti sanitetsko vozilo za prevoz štićenika Gerontološkog centra, deset „pametnih” školskih tabli, ili ultrazvučni aparat za Dom zdravlja. Najviše njih izjasnilo se za ovu poslednju varijantu i posle zvaničnog završetka anketiranja kupili smo jedan od najsavremenijih uređaja za dijagnostiku – rekao je za „Politiku” Nebojša Kocić, predsednik opštine Medijana.\nKupljeni ultrazvučni aparat Kocić i njegovi saradnici zajedno sa predstavnicima građana Medijane uručili su direktoru niškog Doma zdravlja prof. dr Miloradu Jerkanu, koji je rekao da će zahvaljujući donaciji građana ove jedinice lokalne samouprave znatno biti unapređen proces dijagnostike u ovoj zdravstvenoj ustanovi. Niška gradska opština Medijana najveća je u Srbiji sa oko 100.000 stanovnika, a Dom zdravlja Niš najveća je ustanova primarne zdravstvene zaštite u našoj zemlji.\nDom zdravlja Milorad Jerkan Nis\t2018-10-10\n10. oktobra 2018. u 18:13\nJa sam gradjanin Medijane ali prvi put čujem da su „gradjani odlučili“…evo na primer, mene niko ništa nije pitao…da jeste, ne bih glasala da se SNS u ..pardon Domu zdravlja donira već deci za lečenje\n10. oktobra 2018. u 21:15\nHahaha nagrada u prave ruke…


Putin i Erdogan počinju sve ispočetka - Sputnjik Srbija\n02:38 13 April 2021\n08:16 09.08.2016 (osveženo 12:42 24.11.2016) Preuzmite kraći link\nŠef ruske države Vladimir Putin i predsednik Turske Redžep Tajip Erdogan sastaće se danas u Sankt Peterburgu.\nOčekuje se da će sastanka lidera dve zemlje dati odlučujući impuls procesu uspostavljanja rusko-turskih odnosa nakon osmomesečne krize koja je nastala nakon što je u novembru 2015. godine turski avion oborio ruskog bombardera Su-24 u Siriji.\n„Predstoji ozbiljna razmena mišljenja kako ćemo, kojim tempom i na koji način obnoviti naše odnose“, izjavio je uoči peterburškog sastanka pres-sekretar predsednika Rusije Dmitrij Peskov.\nErdogan je uoči svoje posete Rusiji naglasio važnost predstojećeg sastanka.\n„To će biti istorijska poseta, novi početak. U razgovoru sa mojim prijateljem Vladimirom, verujem, otvoriće se nova stranica u bilateralnim odnosima. Našim zemljama predstoji da urade mnogo toga zajedno“, rekao je on.


On kaže da Vlada BiH, kao i inspekcija, konstatuju probleme, a ništa ne rješava, dok se prava zagarantovana zakonom, kolektivnim ugovorom i međunarodnim konvencijama drastično krše i odugovlači sa donošenjem novog zakona o radu.\n“Nismo zadovoljni radom Vlade i socijalnim dijalogom, iako imamo potpisan protokol o saradnji s Vladom i strankama platforme…Bila je pokrenuta inicijativa za raskid protokola, ali su oni predložili zaključke da se naši zahtjevi riješe. Riješili ili ne, ide protest upozorenja”, rekao je Berbić za “Nezavisne novine”.\nAko ne dođe do rješavanja zahtjeva, navodi Berbić, generalni protest biće održan pred lokalne izbore, vjerovatno u septembru, na kojem će biti zatražena ostavka Vlade.\nOn kaže da rudari nisu zadovoljni položajem i vrednovanjem teškog i značajnog rada, te da koncern s “Elektroprivredom BiH” nije ispunio očekivanja.\n“Možemo biti zadovoljni jedino sa te strane što rudari imaju neka solidna i redovna primanja, ali u poređenju s `Elektroprivredom BiH`, koja živi na račun rudara, primanja su upola manja”, rekao je Berbić.\nTagovi: fikret berbicgeneralni strajkmajprotestisindikat rudara BiHvazno


Ministar odbrane Srbije Aleksandar Vulin izjavio je da je Vojska Srbije spremna da sprovodi svako naređenje vrhovnog komandanta, predsjednika Srbije Aleksandra Vučića, i da zaštiti živote Srba na Kosovu i Metohiji.\n"Obezbedili smo sve preduslove, da li ćemo ili nećemo to učiniti, to je pitanje za državno rukovodstvo", rekao je Vulin za Radio-televiziju Srbije.\nOn je ukazao da Vučić svakog dana vodi računa o tome da li je vojska u stanju da učini ono što je potrebno da bi se pomoglo srpskom narodu\nPovodom kršenja Sporazuma o stabilizaciji i pridruživanju (SSP) i Cefta sporazuma, koje čini Priština, Vulin je ukazao da se, ako Evropa nije u stanju da poštuje svoje sporazume, postavlja pitanje čemu onda Evropa.\nVulin je istakao da je, sa druge strane, Beograd sve vrijeme poštovao i Ceftu i SSP.\n"Ono što je do Srbije, uradićemo, ali dosta smo se mi dokazivali Evropi, vreme je da se oni dokažu nama", rekao je Vulin.\nOn je ukazao da su postupci albanskih političara na Kosovu i Metohiji nepredvidljivi, da se ponašaju kao nekadašnja OVK i da zbog toga ponavlja pitanje Evropskoj uniji da li su u stanju da poštuju spostvena pravila?\nVulin je istakao da se Srbi na Kosmetu bore da izdrže i da će država Srbija uspjeti da im pomogne.\nPodržale ulazak Kosova u Interpol\nVulin: Pozivam Vučića da promijeni odnos prema Crnoj Gori i Makedoniji\nVojska Srbije spremna da izvrši svako naređenje\nTenzije na Kosmetu


You are at:Home»Vijesti»Dodik: Šta god progovorite odmah neko iz Federacije BiH uputi tužbu\nBy ameldin\t 28. Januara 2021. Nema komentara\n“Šta god progovorite odmah neko iz Federacije BiH uputi tužbu. Neki dan sam dobio obavještenje da je prekinuta istraga koja se vodila jer sam nekada u Gacku nešto rekao. Prijavu je tada podnio Transparency international, koji je međunarodna organizacija. Ko je ova organizacija da odlučuje o našim životima? Živimo, nažalost, u takvoj zemlji”, rekao je, između ostalog, Dodik.\n“Prije tri dana u BiH je boravio ukrajinski ambasador Vasilj Kirilič koji je rekao da nemaju dokaze da je ikona ukrajinska i da nikada nije bila dio kulturnog nasljeđa, ali ih boli što je data Rusima. Imate situaciju da ministrica vanjskih poslova BiH Bisera Turković insistira na ovome, a u svakoj drugoj državi bi svi organi zaštitili ovu vrstu priče, pa i ako je greška, izvinili bi se drugoj državi”, rekao je novinarima Dodik.


Mediji: Kosovo ponovo priznaje srpske pasoše - BIGportal.ba\nAugust 18, 2019 August 18, 2019 018\nPriština nije uspjela da se odupre međunarodnom pritisku, tako da je ponovo počela da priznaje srpske pasoše, objavila je “Gazeta Blic”, pozivajući se na neimenovane izvore.\n“Kosovo je ponovo počelo da priznaje srpske pasoše, to je rezultat međunarodnog pritiska. Pored toga, bilo je i pritisaka od strane predstavnika ‘preševske doline’ koji nisu mogli da putuju na Kosovo sa srpskim pasošima”, rekao je neimenovani izvor “Gazete Blic”.\nAgencija Tanjug za ovu vijest nije mogla da dobije potvrdu u drugom izvoru.\nPočetkom avgusta je direkcija granične jedinice kosovske policije donijela odluku o nepriznavanju srpskih pasoša prilikom ulaska građana na teritoriju KiM, a ta mjera se nije odnosila na osobe koje posjeduju ličnu kartu i na djecu za koju je bio potreban izvod iz matične knjige rođenih sa fotografijom.\nZvaničnih reakcija međunarodnih zvaničnika na Kosovu na informaciju o zabrani srpskih pasoša nije bilo, podsjeća Kosovo.onlajn.\nDomaća lekcija za Haradinaja: Osoblje UN ne može biti proglađeno za “personu non grata”


Naglasio je da je poslije referenduma u Sloveniji i poslije referenduma u Hrvatskoj Evropska unija željela vidjeti šta se dešava u BiH i kakvu budućnost građani žele\nČlan Predsjedništva Bosne i Hercegovine Milorad Dodik uputio je pismo ambasadorima, šefovima diplomatsko-konzularnih predstavništava, međunarodnim organizacijama i misijama akreditovanim u BiH u kojem je naveo da u “BiH ne postoji zakon o državnim praznicima, niti postoji konsenzus predstavnika konstitutivnih naroda i entiteta u vezi sa tim pitanjem”.\n– Kao rezultat toga ne postoji ni ‘Dan nezavisnosti BiH’ niti je 1. mart ‘državni praznik’ u BiH, kako vas godinama obmanjuju političari iz Federacije BiH. Obilježavanje ovog nepostojećeg praznika doprinosi dodatnoj konfuziji u BiH i dovodi do još dubljih podjela u ionako podijeljenoj zemlji kakva je BiH”, naveo je Dodik u pismu, koje su prenijeli mediji u RS-u, a povodom prijema koji su organizirali predsjedavajući i član Predsjedništva BiH Željko Komšić i Šefik Džaferović u Predsjedništvu BiH povodom 1. marta – Dana nezavisnosti BiH.\nDodik je naveo također da prisustvo ambasadora ili predstavnika ambasada na čijem su čelu bilo kakvim obilježavanjima koja imaju veze sa “1. martom”, predstavlja ignorisanje zvaničnih stavova BiH i „grubo miješanje u neriješena unutrašnja pitanja u BiH“.\nMeđutim, visoki predstavnik u BiH Valentin Inzko sinoć je na svečanom prijemu u zgradi Predsjedništva BiH organiziranom povodom proslave 28. godišnjice od kada je BiH stekla nezavisnost podsjetio kako je i Ustavni sud Bosne i Hercegovine svojom presudom zaključio da je 1. mart Dan nezavisnosti BiH dok se to ne promijeni.\nNaglasio je da je poslije referenduma u Sloveniji i poslije referenduma u Hrvatskoj Evropska unija željela vidjeti šta se dešava u BiH i kakvu budućnost građani žele.\nPoslije takvog rezultata građanskog “DA” nezavisnosti, 22. maja 1992. godine BiH je primljena u Ujedinjene nacije, zajedno sa Slovenijom i Hrvatskom te s toga Inzko ističe da Bosna i Hercegovina ima pravo da slavi taj dan.\nUstavni sud Bosne i Hercegovine je, kao što je poznato, odbacio apelacije dijela zastupnika Narodne skupštine bh. entiteta Republika Srpska o pitanju ustavnosti 1. marta kao Dana nezavisnosti BiH i 25. novembra kao Dana državnosti BiH kao neosnovane.\nUstavni sud je na sjednici od 6. jula 2017. godine utvrdio da je Zakon o proglašenju praznika u skladu s Ustavom, te da, za zastupnike sporne, odredbe nisu u suprotnosti s Međunarodnom konvencijom o ukidanju svih oblika rasne diskriminacije i Evropskom konvencijom za zaštitu ljudskih prava i osnovnih sloboda.


Delegacija Trenta u našem gradu-Prijedor je grad evropskih vrijednosti - GradPrijedor.com - Portal grada Prijedora\nDelegacija Trenta u našem gradu-Prijedor je grad evropskih vrijednosti\nGradonačelnik italijanskog Trenta Alesandro Andreata izjavio je u subotu da je Prijedor u posljednjih 12 godina pokazao i dokazao da njeguje evropske vrijednosti i da pripada porodici evropskih gradova.\n„Ovdje sam boravio 1998. i 2000. godine u delegaciji Agencije lokalne demokratije i danas sam tu ponovo nakon 12 godina. U međuvremenu, bio sam upoznat s tim u kojem pravcu se ovaj grad razvija i sada samo mogu izraziti svoje divljenje i poželjeti da se ovako nastavi razvijati i nakon 7. oktobra“, rekao je Andreata u razgovoru delegacije iz grada Trenta sa rukovodstvom opštine Prijedor.\nOn je potvrdio da Udruženje „Projekt Prijedor“ sa sjedištem u Trentu jeste osnovano nakon rata sa ciljem da pomogne ovu opštinu u poratnom periodu, naglasivši da je i dan-danas ovdje i da je ostalo djelovati i u miru.\n„I dalje ćemo biti tu i nastavićemo podržavati razne projekte putem ALD“, kazao je Andreata.\nOn je pozdravio uspješno realizovanu politiku prvog čovjeka Prijedora poznatu kao projekat Prijedorčanin po kojoj su stanovnci grada na Sani svi Prijedorčani, a ne izbjeglice, domicili, povratnici ili raseljena lica.\n„I Trento je grad sa oko 117.000 stanovnika od kojih 12 odsto nisu Italijani. A kada govorimo o posljedicama rata, imamo u Italiji primjer spomenika posvećenog svim žrtvama rata, ali moram da naglasim da je izgrađen tek 50 godina po završetku rata“, istakao je prvi čovjek Trenta.\nNačelnik opštine Prijedor Marko Pavić rekao je da su brojne vladine i nevladine domaće i strane organizacije u Prijedor došle i prošle, a da je ALD jedina tako dugo ostala i opsatla.\n„Od izuzetnog značaja nam je saradnja sa zbratimljenim gradom Trentom kao i svi oni projekti koje ALD u Prijedoru realizuje, naročito iz oblasti zaštite starih i iznemoglih lica, podrške mladima i nevladinom sektoru, preduzetništva, kulture, saradnje mjesnih zajdnica, te pomoći socijalno ugroženim kategorijama i djeci sa posebnim potrebama“, naveo je Pavić.\nOn je goste upoznao sa podacima da je Prijedor grad od 105.000 stanovnika od čega je 50.000 u urbanom cijelu, da je grad prije rata bio nosilac industrijskog razvoja u BiH sa 27.000 zaposlenih, a da danas ima 17.000 zaposlenih, a 13.000 ljudi bez posla.\n„Aktuelna vlast grad razvija u tri faze: obnova grada i izgradnja infrstrukture su dobrim dijelom završene, a predstoji nam treća faza odnosno stvaranje ambijenta za privlačenje domaćih i stranih investicija“, istakao je Pavić.\nDelegacija iz Trenta tokom trodnevne posjete Prijedoru obilazi mjesta i institucije gdje ALD realizuje projekte koje finansiraju Italijani: Dom penzionera Prijedor, Dom za stara lica Ljubija i Omladinski centar Ljubija, Javna ustanova „Centar Sunce“ Prijedor, inudstrijska zona „Celpak“, Agencija za ekonomski razvoj opštine Prijedor „PREDA – PD“ i „Galerija `96“.\nALD u Prijedoru osnovana je 2000. godine. Na području Prijedora realizuje u raznim oblastima projekte prosječno vrijedne 250.000 evra godišnje. Osim projekata od značaja za širu društvenu zajednicu, posredstvom ALD humanitarci iz Italije stotinama porodica u Prijedoru obezbjeđuju redovnu novčanu pomoć u jednakim iznosima četiri puta godišnje.


Sredstva EU na raspolaganju ako se nastavi sa napretkom u javnim finansijama - CdM\nEkonomija Sastanak PAR-a u Podgorici\nSredstva EU na raspolaganju ako se nastavi sa napretkom u javnim finansijama\nZnačajna sredstva EU podrške biće na raspolaganju Crnoj Gori samo ukoliko nastavi da napreduje u oblasti upravljanja javnim finansijama, kazao je šef jedinice za Crnu Goru u Generalnoj direkciji za proširenje Tomas Haglajtner.\nOn je na sastanku Posebne radne grupe za reformu javne uprave (PAR) u Podgorici istakao da je stav EU jasan – ako je neophodno mijenjati zakon, to treba uraditi tako da se uspostavi balans između prava na pristup informacijama i legitimnih okolnosti kada se to pravo ograničava, npr. iz bezbjedonosnih razloga.\nMinistarka javne upave Suzana Pribilović navela je da su ohrabreni ocjenama iz posljednjeg Izvještaja o napretku EK koji pokazuje da je Crna Gora na pravom putu i je ostvarila dobar rezultat.\n„U prethodnom periodu bili smo fokusirani na sve oblasti prepoznate Strategijom reforme javne uprave i Akcionim planom 2016-2020, te sa zadovoljstvom mogu da konstatujem da smo od prethodnog PAR sastanka realizovali zaključke sa posljednjeg, šestog sastanka Posebne grupe. Napredak smo ostvarili, a taj napredak je i prepoznat u Izvještaju Evropske komisije, koji pokazuju da je zadovoljstvo građana pruženim uslugama u Crnoj Gori poraslo najviše u regionu. Podsjetiću da je 2019. godini porastao stepen zadovoljstva građana pruženim uslugama za 66 odsto u odnosu na 2017. godinu kada je bilo 42 odsto. Sličan podatak pokazuje regionalno istraživanje Balkan Barometra prema kojem je Crna Gora država u regionu u kojoj je najveći procenat ( čak 51%) ispitanika zadovoljno efikasnošću administrativnih procedura. Takođe, najotvorenija smo Vlada u regionu što potvrđuje regionalno istraživanje koje je sproveo civilni sektor“, zaključila je Pribilović.\nTagsEvropska unija javne finansije ministarstvo javne uprave Suzana Pribilović


Tim iz Katalonije je već u prvoj četvrtini stigao do dvocifrene prednosti (17:7), ali je Real do kraja prvog poluvremena to uspeo da prepolovi (34:29).\nOčigledno da je Pešić održao bukvicu igračima u svlačionici u pauzi jer je Barselona nakon velikog odmora zaigrala mnogo bolje.\nTreća četvrtina je opet protekla u znaku Katalonaca, da bi Real uveo meč u neizvesnost pri rezultatu 77:72.\nPengos nije uspeo da ubaci loptu u igru za pet sekundi, pa je ona automatski pripala "kraljevskom klubu". Nakon toga je Serhio Ljuj ubacio dva slobodna bacanja, da bi na drugoj strani identičan odgovor imao Tomas Ertel.\nEntoni Rendolf je pogodio veoma bitnu trojku za prilazak na 77:79, a onda su Pešićevi igrači ušli u novu seriju grešaka.\nNakon toga je Ljuj pogodio jedno slobodno bacanje, drugo promašio, uhvatio loptu i na vreme video Džej Si Kerola koji je čekao na liniji za tri poena - a on je sekund i po pre kraja meča ubacio dalekometni šut za pobedu i veliko slavlje u hali.\nU pobedničkom timu najefikasniji je bio pomenuti Kerol sa 25 poena, dok se kod Barselone istakao Ertel sa pet više.


Torlak proizveo vakcinu protiv gripa - Penzin\nInstitut Torlak je proizveo vakcinu protiv gripa. Domaća vakcina protiv gripa odgovara po kvalitetu drugim trovalentnim vakcinama na tržištu.\nInstitut za virusologiju, vakcine i serume „Torlak“ proizveo je TorVaxFlu vakcinu protiv gripa, splitovanu, inaktivisanu.\nTorlak se od 2009. godine priključio projektu Svetske zdravstvene organizacije (SZO) – Globalni Akcioni Plan za proizvodnju vakcine protiv gripa (GAP). Razvoj splitovane inaktivisane vakcine protiv gripa je trajao do 2014. godine. Tada su sprovedena pretklinička ispitivanja kojima je potvrđena bezbednost i imunogenost vakcine u humanoj populaciji i na životinjama.\nOd 14 zemalja koje su učestvovale u projektu SZO, samo su Srbija, Brazil i Vijetnam uspele da naprave ovu vakcinu, saopšteno je iz Torlaka.\nReč je o trovalentnoj vakcini, koja sadrži dva tipa A virusa i jedan tip B i namenjena je stanovništvu starosti od 18 do 65 godina.\nVakcina po svim parametrima odgovara zahtevima Evropske Farmakopeje, kao i kvalitetu drugih trovalentnih vakcina koje se mogu naći na tržištu. Svake godine će se proizvoditi od sojeva koje preporuči SZO, a u zavisnosti od toga koji tipovi virusa trenutno cirkulišu.\nRegistraciona dokumentacija i uzorci vakcine predati su Agenciji za lekove i medicinska sredstva Srbije. Proizvodnja vakcine će moći da počne kada ALIMS da odobrenje.\nPlan je da se prve godine proizvede 150.000 vakcina, a da taj broj raste do pola miliona.\nU slučaju pandemije, Institut Torlak će moći da proizvede i pandemijsku vakcinu za potrebe Srbije, uz podršku Ministarstva zdravlja.\nRekonstrukcija pogona za proizvodnju vakcine protiv gripa u institutu Torlak uz podršku Ministarstva zdravlja počela je 2006. godine. Cilj je bio da se izgradi pogon koji odgovara svim zahtevima dobre proizvođačke prakse.\nFotografija: Arek Socha sa Pixabay\nU vezi sa ovom, podsećamo i na vesti:\nA kad je u pitanju grip, mogli bi vas zanimati ovi tekstovi:\nTags:Agencija za lekove i medicinska sredstva Srbije ALIMSfarmakologijaInstitut za virusologiju vakcine i serume TorlakMinistarstvo zdravljaSvetska zdravstvena organizacija SZOvakcina protiv gripa


VUČIĆ ODBIO NEPRISTOJNU PONUDU IZ MOSKVE: Nagovarali su me da… - Šoutajm.rs\nVUČIĆ ODBIO NEPRISTOJNU PONUDU IZ MOSKVE: Nagovarali su me da…\nNagovarali ga da pravi vladu sa Đilasom i Obradovićem.\nJevgenij Primakov, poslanik ruske Dume, nudio je predsedniku Srbije Aleksandru Vučiću da napravi tehničku vladu sa liderima Saveza za Srbiju Draganom Đilasom i Boškom Obradovićem.\nKako se Primakov pored politike bavi i novinarstvom, on je na proleće stupio u kontakt s kabinetom predsednika Vučića i tražio da s njim uradi intervju koji bi bio emitovan na državnoj televiziji “Rusija 24”. On tada nije pominjao da nosi i političku poruku.\n– Primakov je doputovao u Srbiju 26. marta kako bi uradio intervju. Međutim, nakon što su završili s tim delom, razgovor je krenuo u potpuno neplaniranom i nenajavljenom pravcu. Primakov je ponudio vašem predsedniku da napravi tehničku vladu sa Đilasom i Obradovićem – navodi izvor Blica iz diplomatskih krugova u Moskvi.\nDok je pokušao da objasni da je prelazna, tehnička vlada najbolje rešenje da se prevaziđa politička kriza koja je postojala u tom trenutku, Vučić ga je prekinuo, poručio mu da je ponuda nepristojna i da nemaju o čemu više da razgovaraju, a zatim je rekao saradnicima da isprate gosta.\nBudući da je njegov predlog predsednik Srbije glatko odbio, Primakov sada, neposredno pred Vučićev dolazak u Soči na razgovor sa predsednikom Rusije Vladimirom Putinom, na svojoj televiziji pojačava pritisak i kampanju protiv Srbije.\nU emisiji koju vodi, Primakov se bavio špijunskim aferama u Srbiji, izvozom oružja i uticajem koji Rusija ima kada je reč o Kosovu i Metohiji.\nGovoreći o snimku na kojem ruski špijun plaća srpskog oficira, Primakov se ne bavi suštinom, već mu je najzanimljiviji trenutak kada je snimak obelodanjen i postavlja pitanje “Zašto baš sada”. On se bavi IPAP+ ugovorom koji je Srbija potpisala s NATO, a iako su naši zvaničnici objasnili da se oni ne tiču člansta u Alijansi, podseća da je EU zatvorila vrata bilo kakvoj ideji o proširenju. Primakov ide toliko daleko da insinuira da je Vučić završio u bolnici kako ne bi morao da govori o pomenutom ugovoru.\n– Predsednik Vučić je završio u bolnici, pokušavši da skine tako sa sebe deo odgovornosti za potpisan ugovor. A odmah nakon toga pojavio se i pomenuti snimak o tome kako je neko tamo nekome nešto predao. Veoma zanimljiva slučajnost – zaključio je Primakov.\nRazlog za pojačan pritisak na predsednika Srbije može da leži u činjenici da je Rusiji kao oslonac u ovom regionu preostala samo Srbija, nakon što je Predsedništvo BiH prošle nedelje postigli sporazum o uspostavljanju vlasti i nastavku saradnje s NATO. Zato poznavaoci prilika najavljuju da bi Moskva mogla sve više da insistira na jačanju rusko-srpskih veza. Istovremeno, Zapad, svestan namera zvanične Moskve, pojačavaće pritisak s druge strane.\nSvako ko bi mi to ponudio bio bi odbijen Na pitanje da li je tačno da mu je Jevgenij Primakov nudio prelaznu vladu, Vučić je odgovorio da bi svako ko bi mu to ponudio bio grubo odbijen. On je potvrdio da je Primakov bio kod njega: – Jeste, postoji službena beleška o tome, nismo bili sami, ali svako ko bi mi ponudio vladu na godinu ili ne znam koliko sa onima koji su pokrali Srbiju, poput Đilasa, Mlađe Đorđevića, Obradovića ili Jeremića, bio bi odbijen – rekao je Vučić.\nI Obradović o tehničkoj vladi\nZanimljivo je da samo nekoliko meseci nakon što je Jevgenij Primakov nudio Vučiću prelaznu vladu sa liderima Saveza za Srbiju, sa idejom tehničke vlade izašao je i sam Boško Obradović. – Bez prelazne, tehničke vlade nema garancija da će ova vlast bilo šta promeniti kada su u pitanju sloboda medija i sloboda izbora, tako da jedini odgovor opozicije, ako nema ove vlade, ostaje bojkot izbora na proleće iduće godine, izjavio je u avgustu Obradović.\nPrevious Article Da vam od VAVEDENjA PRESVETE BOGORODICE krene na bolje, izgovorite OVU MOLITVU MAJCI BOŽIJOJ\nNext Article TRAMP ĆE POBESNETI: Procureo snimak kako ga Makron, Džonson i Trudo ismevaju (VIDEO)